MT

ANNESS II

“ANNESS II

**STRUZZJONIJIET DWAR IR-RAPPORTAR DWAR FONDI PROPRJI U DWAR REKWIŻITI TA’ FONDI PROPRJI**

**PARTI II: STRUZZJONIJIET RELATATI MAL-FORMOLI**

(…)

C 13.01 - Riskju ta’ Kreditu – Titolizzazzjonijiet (CR SEC)

3.7.1. Rimarki ġenerali

106. Fejn l-istituzzjoni taġixxi bħala oriġinatur, l-informazzjoni f’din il-formola għandha tkun meħtieġa għat-titolizzazzjonijiet kollha li għalihom ikun rikonoxxut trasferiment sinifikanti tar-riskju. Meta l-istituzzjoni taġixxi bħala investitur, għandhom ikunu rrapportati l-iskoperturi kollha.

107. L-informazzjoni li għandha tkun irrapportata hija kontinġenti fuq ir-rwol tal-istituzzjoni fil-proċess ta’ titolizzazzjoni. B’hekk, l-entrati speċifiċi ta’ rapportar għandhom ikunu applikabbli għall-oriġinaturi, l-isponsors u l-investituri.

108. Din il-formola għandha tiġbor informazzjoni konġunta kemm dwar titolizzazzjonijiet tradizzjonali kif ukoll dawk sintetiċi miżmuma fil-portafoll bankarju.

3.7.2. Struzzjonijiet li jikkonċernaw pożizzjonijiet speċifiċi

|  |  |
| --- | --- |
| **Kolonni** | |
| 0010 | **AMMONT TOTALI TA’ SKOPERTURI TAT-TITOLIZZAZZJONI ORIĠINATI**  L-istituzzjonijiet oriġinaturi għandhom jirrapportaw l-ammont pendenti fid-data tar-rapportar tal-iskoperturi tat-titolizzazzjoni kurrenti kollha li oriġinaw fit-tranżazzjoni ta’ titolizzazzjoni, irrelevanti min ikun id-detentur tal-pożizzjonijiet. B’hekk, skoperturi tat-titolizzazzjoni tal-karta bilanċjali (pereż. bonds, self subordinat) kif ukoll skoperturi barra l-karta bilanċjali u derivattivi (pereż. linji ta’ kreditu subordinati, faċilitajiet ta’ likwidità, swaps tar-rati tal-imgħax, swaps ta’ inadempjenza ta’ kreditu, eċċ.) li kienu oriġinati fit-titolizzazzjoni għandhom ikunu rrapportati.  Fil-każ ta’ titolizzazzjonijiet tradizzjonali li fihom l-oriġinatur ma jkollu ebda pożizzjoni, l-oriġinatur ma għandux jikkunsidra dik it-titolizzazzjoni fir-rapportar ta’ din il-formola. Għal dak l-għan, il-pożizzjonijiet ta’ titolizzazzjoni miżmuma mill-oriġinatur għandhom jinkludu klawżoli ta’ ammortizzament antiċipat, kif definit fl-Artikolu 242(16) tar-Regolament (UE) Nru 575/2013, f’titolizzazzjoni ta’ skoperturi ċirkolanti. |
| 0020– 0040 | **TITOLIZZAZZJONIJIET SINTETIĊI: PROTEZZJONI TAL-KREDITU GĦALL-ISKOPERTURI TITOLIZZATI**  L-Artikoli 251 u 252 tar-Regolament (UE) Nru 575/2013.  Id-diskrepanza fil-maturità ma għandhiex tkun ikkunsidrata fil-valur aġġustat tat-tekniki tal-mitigazzjoni tar-riskju ta’ kreditu involuti fl-istruttura ta’ titolizzazzjoni. |
| 0020 | **(-) PROTEZZJONI FFINANZJATA TAL-KREDITU (CVA)**  Il-proċedura dettaljata tal-kalkolu tal-valur aġġustat għall-volatilità tal-kollateral (CVA) li għandha tiġi rapportata f’din il-kolonna hija stabbilita fl-Artikolu 223(2) tar-Regolament (UE) Nru 575/2013. |
| 0030 | **(-) TOTALI TAL-FLUSSI ’L BARRA: IL-VALURI AĠĠUSTATI TAL-PROTEZZJONI TAL-KREDITU MHUX IFFINANZJATA (G\*)**  Billi tiġi segwita r-regola ġenerali għal “influssi” u “flussi ta’ ħruġ”, l-ammonti rapportati f’din il-kolonna għandhom jidhru bħala “influssi” fil-formola korrispondenti tar-riskju ta’ kreditu (CR SA jew CR IRB) u l-klassi ta’ skoperturi li għaliha l-entità li tirrapporta talloka l-fornitur tal-protezzjoni (jiġifieri l-parti terza li lilha jiġi ttrasferit is-segment permezz ta’ protezzjoni ta’ kreditu mhux finanzjata).  Il-proċedura tal-kalkolu tal-ammont nominali aġġustat għar-“riskju tal-kambju” tal-protezzjoni tal-kreditu (G\*) hija stabbilita fl-Artikolu 233(3) tar-Regolament (UE) Nru 575/2013. |
| 0040 | **AMMONT NOZZJONALI MFADDAL JEW RIAKKWISTAT TA’ PROTEZZJONI TAL-KREDITU**  Is-segmenti kollha li nżammu jew li nxtraw lura, pereż. pożizzjonijiet tal-ewwel telf imfaddlin, għandhom ikunu rrapportati bl-ammont nominali tagħhom.  L-effett tat-telf impost superviżorju fil-protezzjoni tal-kreditu ma għandux ikun ikkunsidrat meta jiġi kkalkolat l-ammont imfaddal jew riakkwistat ta’ protezzjoni tal-kreditu. |
| 0050 | **POŻIZZJONIJIET TA’ TITOLIZZAZZJONI: SKOPERTURA ORIĠINARJA QABEL IL-FATTURI TA’ KONVERŻJONI**  Din il-kolonna għandha tinkludi l-valuri tal-iskopertura tal-pożizzjonijiet ta’ titolizzazzjoni miżmuma mill-istituzzjoni li tirrapporta, ikkalkolati f’konformità mal-Artikolu 248, il-paragrafi 1 u 2 tar-Regolament (UE) Nru 575/2013, mingħajr l-applikazzjoni ta’ fatturi ta’ konverżjoni tal-kreditu, gross mill-aġġustamenti tal-valur u l-provvedimenti, u kwalunkwe skont fuq il-prezz tax-xiri mhux rimborżabbli fuq l-iskoperturi titolizzati kif imsemmi fl-Artikolu 248(1), il-punt (d) tar-Regolament (UE) Nru 575/2013, u gross mill-aġġustamenti tal-valur u l-provvedimenti fuq il-pożizzjoni ta’ titolizzazzjoni.  In-netting għandu jkun relevanti biss fir-rigward ta’ kuntratti tad-derivattivi multipli provduti lill-istess SSPE, koperti minn ftehim ta’ netting eliġibbli.  F’titolizzazzjonijiet sintetiċi, il-pożizzjonijiet miżmumin mill-oriġinatur fil-forma ta’ entrati fil-karta bilanċjali u/jew imgħax tal-investitur għandhom jkunu r-riżultat tal-aggregazzjoni tal-kolonni minn 0010 sa 0040. |
| 0060 | **(-) AĠĠUSTAMENTI TAL-VALUR U DISPOŻIZZJONIJIET**  L-Artikolu 248 tar-Regolament (UE) Nru 575/2013. Aġġustamenti tal-valur u d-dispożizzjonijiet li għandhom ikunu rrapportati f’din il-kolonna jirreferu biss għal pożizzjonijiet ta’ titolizzazzjoni. Aġġustamenti tal-valur ta’ skoperturi ta’ titolizzazzjoni ma għandhomx ikunu kkunsidrati. |
| 0070 | **SKOPERTURA NETTA MILL-AĠĠUSTAMENTI TAL-VALUR U TAD-DISPOŻIZZJONIJIET**  Din il-kolonna għandha tinkludi l-valuri tal-iskopertura tal-pożizzjonijiet ta’ titolizzazzjoni kkalkolati f’konformità mal-Artikolu 248(1) u (2) tar-Regolament (UE) Nru 575/2013, netti mill-aġġustament tal-valur u d-dispożizzjonijiet, mingħajr l-applikazzjoni ta’ fatturi ta’ konverżjoni tal-kreditu u grossi minn kwalunkwe skont fuq il-prezz tax-xiri mhux rimborżabbli fuq l-iskoperturi titolizzati kif imsemmi fl-Artikolu 248(1), il-punt (d) tar-Regolament (UE) Nru 575/2013, u netti mill-aġġustamenti tal-valur u d-dispożizzjonijiet fuq il-pożizzjoni ta’ titolizzazzjoni. |
| 0080– 0110 | **TEKNIKI TA’ MITIGAZZJONI TAR-RISKJU TA’ KREDITU (CRM) B’EFFETTI TA’ SOSTITUZZJONI FUQ L-ISKOPERTURA**  L-Artikolu 4(1), il-punt (57), il-Parti Tlieta, it-Titolu II, il-Kapitolu 4 u l-Artikolu 249 tar-Regolament (UE) Nru 575/2013  L-istituzzjonijiet għandhom jirrapportaw f’dawn il-kolonni informazzjoni dwar tekniki ta’ mitigazzjoni tar-riskju tal-kreditu li jnaqqsu r-riskju tal-kreditu ta’ skopertura jew skoperturi permezz tas-sostituzzjoni ta’ skoperturi (kif indikat hawn għal Flussi ’l Ġewwa u ’l Barra).  Kollateral li għandu effett fuq il-valur tal-iskopertura (pereż. jekk jintuża għal tekniki ta’ mitigazzjoni tar-riskju ta’ kreditu bl-effetti tas-sostituzzjoni fuq l-iskopertura) għandu jkun limitat għall-valur tal-iskopertura.  Entrati li għandhom ikunu rrapportati hawnhekk:   1. kollateral, inkorporat f’konformità mal-Artikolu 222 tar-Regolament (UE) Nru 575/2013 (Metodu Ssimplifikat tal-Kollateral Finanzjarju); 2. protezzjoni ta’ kreditu mhux finanzjata eliġibbli. |
| 0080 | **(-) PROTEZZJONI TA’ KREDITU MHUX IFFINANZJATA: VALURI AĠĠUSTATI (GA)**  Protezzjoni ta’ kreditu mhux iffinanzjata kif definit fl-Artikolu 4(1), il-punt (59), l-Artikoli minn 234 sa 236 tar-Regolament (UE) 575/2013. |
| 0090 | **(-) PROTEZZJONI TAL-KREDITU FINANZJATA**  Protezzjoni ffinanzjata tal-kreditu kif definit fl-Artikolu 4(1), il-punt (58) tar-Regolament (UE) Nru 575/2013, kif imsemmi fl-Artikolu 249(2), l-ewwel subparagrafu ta’ dak ir-Regolament u kif irregolat fl-Artikoli 195, 197 u 200 ta’ dak ir-Regolament.  Noti marbuta ma’ kreditu u netting tal-karta bilanċjali kif imsemmi fl-Artikoli 218 u 219 tar-Regolament (UE) Nru 575/2013 għandhom jiġu trattati bħala kollateral fi flus. |
| 0100– 0110 | **SOSTITUZZJONI TAL-ISKOPERTURA MINĦABBA CRM:**  Flussi ’l ġewwa u ’l barra fl-istess klassijiet tal-iskoperturi u, fejn relevanti, il-piżijiet tar-riskju jew il-klassifikazzjonijiet tal-obbligant għandhom ikunu rrapportati. |
| 0100 | **(-) TOTALI TAL-FLUSSI ’L BARRA**  L-Artikolu 222(3), l-Artikolu 235, il-paragrafi 1 u 2 u l-Artikolu 236 tar-Regolament (UE) Nru 575/2013.  Il-flussi ’l barra għandhom jikkorrispondu għall-parti koperta tan-“Nett tal-iskopertura tal-aġġustamenti tal-valur u l-provvedimenti”, li titnaqqas mill-klassi tal-iskoperturi tal-obbligant u, fejn relevanti, il-ponderazzjoni tar-riskju jew il-grad tal-obbligant, u sussegwentement assenjata fil-klassi tal-iskoperturi tal-fornitur u, fejn relevanti, il-ponderazzjoni tar-riskju jew il-grad tal-obbligant.  Dak l-ammont għandu jitqies bħala Fluss ’il ġewwa fil-klassi tal-iskoperturi tal-fornitur tal-protezzjoni u, fejn relevanti, il-piżijiet tar-riskju jew il-gradi tal-obbligant. |
| 0110 | FLUSSI ’L ĠEWWA TOTALI  Pożizzjonijiet ta’ titolizzazzjoni li huma titoli ta’ dejn u li jintużaw bħala kollateral finanzjarju eliġibbli f’konformità mal-Artikolu 197(1) tar-Regolament (UE) Nru 575/2013 u meta jintuża l-Metodu Ssimplifikat tal-Kollateral Finanzjarju, għandhom jiġu rapportati bħala influssi f’din il-kolonna. |
| 0120 | SKOPERTURA WARA LI S-SOSTITUZZJONI CRM TAFFETTWA L-FATTURI TA’ QABEL IL-KONVERŻJONI  Din il-kolonna għandha tinkludi l-iskoperturi assenjati fil-ponderazzjoni tar-riskju u l-klassi tal-iskoperturi korrispondenti wara li jittieħdu f’kunsiderazzjoni l-flussi ’l barra u ’l ġewwa dovuti għal “Tekniki ta’ mitigazzjoni tar-riskju ta’ kreditu (CRM) b’effetti ta’ sostituzzjoni fuq l-iskopertura”. |
| 0130 | (-) TEKNIKI TA’ MITIGAZZJONI TAR-RISKJU TAL-KREDITU LI JAFFETTWAW L-AMMONT TAL-ISKOPERTURA: VALUR TAL-PROTEZZJONI TA’ KREDITU FFINANZJATA AĠĠUSTAT BIL-METODU KOMPRENSIV TAL-KOLLATERAL FINANZJARJU (CVAM)  Artikoli minn 223 sa 228 tar-Regolament (UE) Nru 575/2013  L-ammont rapportat għandu jinkludi wkoll noti marbuta ma’ kreditu (l-Artikolu 218 tar-Regolament (UE) Nru 575/2013). |
| 0140 | **VALUR TAL-ISKOPERTURA TOTALMENT AĠĠUSTAT (E\*)**  Il-valur tal-iskopertura tal-pożizzjonijiet ta’ titolizzazzjoni kkalkolat f’konformità mal-Artikolu 248 tar-Regolament (UE) Nru 575/2013, iżda mingħajr l-applikazzjoni tal-fatturi ta’ konverżjoni stabbiliti fl-Artikolu 248(1)(b) ta’ dak ir-Regolament |
| 0150 | **LI MINNU: SOĠĠETTI GĦAL CCF TA’ 0 %**  L-Artikolu 248(1)(b) tar-Regolament (UE) Nru 575/2013  F’dan ir-rigward, l-Artikolu 4(1), il-punt (56) tar-Regolament (UE) Nru 575/2013 jiddefinixxi fattur ta’ konverżjoni.  Għal skopijiet ta’ rapportar, il-valuri tal-iskopertura totalment aġġustati (E\*) għandhom jiġu rapportati għall-fattur ta’ konverżjoni ta’ 0 %. |
| 0160 | **(-)SKONT FUQ IL-PREZZ TAX-XIRI MHUX RIMBORŻABBLI**  F’konformità mal-Artikolu 248(1), il-punt (d) tar-Regolament (UE) Nru 575/2013, istituzzjoni oriġinatriċi tista’ tnaqqas mill-valur tal-iskopertura ta’ pożizzjoni ta’ titolizzazzjoni li tiġi assenjata ponderazzjoni tar-riskju ta’ 1 250 % kwalunkwe skont fuq il-prezz tax-xiri mhux rimborżabbli konness ma’ tali skoperturi sottostanti sa fejn it-tali skontijiet ikunu kkawżaw it-tnaqqis tal-fondi proprji. |
| 0170 | **(-) AĠĠUSTAMENTI SPEĊIFIĊI GĦAR-RISKJU TAL-KREDITU FUQ L-ISKOPERTURI SOTTOSTANTI**  F’konformità mal-Artikolu 248(1), il-punt (d) tar-Regolament (UE) Nru 575/2013, istituzzjoni oriġinatriċi tista’ tnaqqas mill-valur tal-iskopertura ta’ pożizzjoni ta’ titolizzazzjoni, li tiġi assenjata ponderazzjoni tar-riskju ta’ 1 250 % jew titnaqqas mill-Grad 1 ta’ Ekwità Komuni, l-ammont tal-aġġustamenti speċifiċi għar-riskju ta’ kreditu fuq l-iskoperturi sottostanti kif determinat f’konformità mal-Artikolu 110 tar-Regolament (UE) Nru 575/2013. |
| 0180 | **VALUR TAL-ISKOPERTURA**  Il-valur tal-iskopertura tal-pożizzjonijiet ta’ titolizzazzjoni kkalkolati f’konformità mal-Artikolu 248 tar-Regolament (UE) Nru 575/2013 |
| 0190 | **(-) VALUR TAL-ISKOPERTURA MNAQQAS MILL-FONDI PROPRJI**  F’konformità mal-Artikolu 244(1), il-punt (b), l-Artikolu 245(1), il-punt (b) u l-Artikolu 253(1) tar-Regolament (UE) Nru 575/2013, f’każ ta’ pożizzjoni ta’ titolizzazzjoni li għaliha tapplika ponderazzjoni tar-riskju ta’ 1 250 %, l-istituzzjonijiet jistgħu, bħala alternattiva għall-inklużjoni tal-pożizzjoni fil-kalkolu tagħhom tal-ammonti ta’ skoperturi ponderati għar-riskju, inaqqsu mill-fondi proprji l-valur tal-iskopertura tal-pożizzjoni. |
| 0200 | **VALUR TAL-ISKOPERTURA SOĠĠETT GĦAL PIŻIJIET TAR-RISKJU**  Il-valur tal-iskopertura nieqes il-valur tal-iskopertura mnaqqas minn fondi proprji. |
| 0210 | **SEC-IRBA**  L-Artikolu 254(1), il-punt (a) tar-Regolament (UE) Nru 575/2013 |
| 0220– 0260 | **DIŻAGGREGAZZJONI SKONT IL-FAXEX RW**  L-iskoperturi SEC-IRBA diżaggregati skont il-faxex tal-ponderazzjoni tar-riskju. |
| 0270 | **LI MINNU: IKKALKOLATI SKONT L-ARTIKOLU 255(4) (RIĊEVIBBLI MIXTRIJA)**  L-Artikolu 255(4) tar-Regolament (UE) Nru 575/2013    Għall-fini ta’ din il-kolonna, l-iskoperturi fil-livell tal-konsumatur għandhom ikunu ttrattati bħala riċevibbli mixtrija fil-livell tal-konsumatur u l-iskoperturi mhux fil-livell tal-konsumatur għandhom ikunu ttrattati bħala riċevibbli korporattivi mixtrija. |
| 0280 | **SEC-SA**  L-Artikolu 254(1)(b) tar-Regolament (UE) Nru 575/2013 |
| 0290– 0340 | **DIŻAGGREGAZZJONI SKONT IL-FAXEX RW**  Skoperturi SEC-SA diżaggregati skont il-faxex tal-ponderazzjoni tar-riskju.  Għall-RW = 1 250 % (W mhux magħrufa), l-Artikolu 261(2), il-punt (b), ir-raba’ paragrafu tar-Regolament (UE) Nru 575/2013 jistipula li l-pożizzjoni fit-titolizzazzjoni għandha tkun ponderata għar-riskju b’1 250 % fejn l-istituzzjoni ma tkunx taf l-istatus tad-delinkwenza għal aktar minn 5 % tal-iskoperturi sottostanti fl-aggregazzjoni. |
| 0350 | **SEC-ERBA**  L-Artikolu 254(1), il-punt (c) tar-Regolament (UE) Nru 575/2013 |
| 0360– 0570 | **DIŻAGGREGAZZJONI SKONT L-ISKALI TAL-KWALITÀ TAL-KREDITU (SKALI TAL-KWALITÀ TAL-KREDITU TA’ TERMINU QASIR/TWIL)**  L-Artikolu 263 tar-Regolament (UE) Nru 575/2013  Pożizzjonijiet ta’ Titolizzazzjoni SEC-ERBA bi klassifikazzjoni inferita kif imsemmi fl-Artikolu 254(2) tar-Regolament (UE) Nru 575/2013 għandhom jiġu rapportati bħala pożizzjonijiet bi klassifikazzjoni.  Il-valuri tal-iskopertura soġġetti għall-ponderazzjonijiet tar-riskju għandhom ikunu diżaggregati skont l-iskali tal-kwalità kreditizja (credit quality steps, CQS) ta’ terminu qasir u twil kif stabbilit fl-Artikolu 263, it-Tabelli 1 u 2 u l-Artikolu 264, it-Tabelli 3 u 4 tar-Regolament (UE) Nru 575/2013. |
| 0580– 0630 | **DIŻAGGREGAZZJONI SKONT IR-RAĠUNI GĦALL-APPLIKAZZJONI TAL-SEC-ERBA**  Għal kull pożizzjoni ta’ titolizzazzjoni, l-istituzzjonijiet għandhom jikkunsidraw waħda mill-għażliet li ġejjin fil-kolonni 0580-0620. |
| 0580 | **SELF GĦAL KAROZZI, LOKAZZJONIJIET TA' KAROZZI U LOKAZZJONIJIET TA’ TAGĦMIR**  L-Artikolu 254(2), il-punt (c) tar-Regolament (UE) Nru 575/2013  Is-self għal karozzi, il-lokazzjonijiet ta’ karozzi u l-lokazzjonijiet ta’ tagħmir kollha għandhom jiġu rapportati f’din il-kolonna, anki jekk jikkwalifikaw għall-Artikolu 254(2), il-punt (a) jew (b) tar-Regolament (UE) Nru 575/2013. |
| 0590 | **GĦAŻLA SEC-ERBA**  L-Artikolu 254(3) tar-Regolament (UE) Nru 575/2013 |
| 0600 | **POŻIZZJONIJIET SOĠĠETTI GĦALL-ARTIKOLU 254(2), IL-PUNT (a) TAR-REGOLAMENT (UE) NRU 575/2013**  L-Artikolu 254(2), il-punt (a) tar-Regolament (UE) Nru 575/2013 |
| 0610 | **POŻIZZJONIJIET SOĠĠETTI GĦALL-ARTIKOLU 254(2), IL-PUNT (b) TAR-REGOLAMENT (UE) NRU 575/2013**  L-Artikolu 254(2)(b) tar-Regolament (UE) Nru 575/2013 |
| 0620 | **POŻIZZJONIJIET SOĠĠETTI GĦALL-ARTIKOLU 254(4) JEW 258(2) TAR-REGOLAMENT (UE) NRU 575/2013**  Pożizzjonijiet ta’ titolizzazzjoni soġġetti għal SEC-ERBA, fejn l-applikazzjoni ta’ SEC-IRBA jew SEC-SA tkun ġiet prekluża mill-awtoritajiet kompetenti f’konformità mal-Artikoli 254(4) jew 258(2) tar-Regolament (UE) Nru 575/2013 |
| 0630 | **SKONT IL-ĠERARKIJA TAL-APPROĊĊI**  Pożizzjonijiet ta’ titolizzazzjoni fejn SEC-ERBA tiġi applikata billi tiġi segwita l-ġerarkija ta’ approċċi stabbilita fl-Artikolu 254(1) tar-Regolament (UE) Nru 575/2013 |
| 0640 | **APPROĊĊ TA’ VALUTAZZJONI INTERNA**  L-Artikolu 254(5) tar-Regolament (UE) Nru 575/2013 dwar l-“Approċċ ta’ Valutazzjoni Interna” (Internal Assessment Approach, IAA) għall-pożizzjonijiet fi programmi ABCP |
| 0650– 0690 | **DIŻAGGREGAZZJONI SKONT IL-FAXEX RW**  Skoperturi tal-Approċċ ta’ Valutazzjoni Interna diżaggregati skont il-faxex tal-ponderazzjoni tar-riskju |
| 0695 | **TRATTAMENT SPEĊIFIKU GĦAL SEGMENTI SUPERJURI TA’ TITOLIZZAZZJONIJIET NPE KWALIFIKANTI**  L-Artikolu 269a(3) tar-Regolament (UE) Nru 575/2013 |
| 0700 | **OĦRAJN (RW=1 250** **%)**  Fejn ma jiġi applikat l-ebda approċċ preċedenti, għandha tiġi assenjata ponderazzjoni tar-riskju ta’ 1 250 % għall-pożizzjonijiet ta’ titolizzazzjoni f’konformità mal-Artikolu 254(7) tar-Regolament (UE) Nru 575/2013. |
| 0710– 0860 | **AMMONT TAL-ISKOPERTURA PONDERAT GĦAR-RISKJU**  It-total tal-ammont tal-iskopertura ponderat għar-riskju kkalkulat f’konformità mat-Taqsima 3 tal-Parti Tlieta, it-Titolu II, il-Kapitolu 5 tar-Regolament (UE) Nru 575/2013, qabel l-aġġustamenti dovuti għal diskrepanza fil-maturità jew ksur tad-dispożizzjonijiet tad-diliġenza dovuta, u eskluż kwalunkwe ammont ta’ skopertura għall-ponderazzjoni tar-riskju li jikkorrispondi għal skoperturi ridistribwiti permezz ta’ flussi ta’ ħruġ f’formola oħra. |
| 0840 | **IAA: PONDERAZZJONI MEDJA TAR-RISKJU (%)**  F’din il-kolonna għandhom ikunu rrapportati l-ponderazzjonijiet medji tar-riskju ponderati għall-iskoperturi tal-pożizzjonijiet ta’ titolizzazzjoni. |
| 0860 | **RWEA LI MINNHOM: TITOLIZZAZZJONIJIET SINTETIĊI**  Għal titolizzazzjonijiet sintetiċi b’diskrepanza fil-maturità, l-ammont li għandu jiġi rrapportat f’din il-kolonna jinjora kwalunkwe diskrepanza fil-maturità. |
| 0870 | **AĠĠUSTAMENT GĦALL-AMMONT TAL-ISKOPERTURA PPEŻAAT GĦAR-RISKJU DOVUT GĦAL DISKREPANZI FIL-MATURITÀ**  Diskrepanzi fil-maturità fit-titolizzazzjonijiet sintetiċi RW\*-RW(SP), kif ikkalkolati f’konformità mal-Artikolu 252 tar-Regolament (UE) Nru 575/2013, għandhom jiġu inklużi ħlief fil-każ ta’ segmenti soġġetti għal ponderazzjoni tar-riskju ta’ 1 250 % meta l-ammont li għandu jiġi rapportat għandu jkun żero. RW(SP) ma għandhomx ikunu inklużi biss l-ammonti tal-iskopertura ponderati għar-riskju rrapportati fil-kolonna 0650 iżda anki l-ammonti tal-iskopertura ponderati għar-riskju li jikkorrispondu għall-iskoperturi mqassmin mill-ġdid permezz ta’ flussi ’l barra f’formoli oħrajn. |
| 0880 | **EFFETT KUMPLESSIV (AĠĠUSTAMENT) DOVUT GĦAL KSUR TAL-KAPITOLU 2 TAR-REGOLAMENT (UE) 2017/2402**[[1]](#footnote-1)  F’konformità mal-Artikolu 270a tar-Regolament (UE) Nru 575/2013, kull meta ċerti rekwiżiti ma jiġux issodisfati mill-istituzzjoni, l-awtoritajiet kompetenti għandhom jimponu ponderazzjoni tar-riskju addizzjonali proporzjonat ta’ mhux inqas minn 250 % tal-ponderazzjoni tar-riskju (limitata għal 1 250 %) li tkun tapplika għall-pożizzjonijiet ta’ titolizzazzjoni rilevanti taħt il-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013. |
| 0890– 0920 | **L-AMMONT TOTALI TAL-ISKOPERTURA PONDERAT GĦAR-RISKJU**  L-ammont totali ta’ skoperturi ponderati għar-riskju kkalkolati f’konformità mat-Taqsima 3 tal-Parti Tlieta, Titolu II, Kapitolu 5 tar-Regolament (UE) 575/2013, |
| 0890 | **QABEL IL-LIMITU**  L-ammont totali tal-iskopertura ponderat għar-riskju kkalkulat f’konformità mal-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013, qabel ma jiġu applikati l-limiti speċifikati fl-Artikoli 267 u 268 ta’ dak ir-Regolament jew fil-każ ta’ titolizzazzjonijiet NPE tradizzjonali kwalifikanti qabel ma jiġi applikat l-Artikolu 269a tar-Regolament (UE) Nru 575/2013. |
| 0900 | **(-) TNAQQIS MINĦABBA L-LIMITU TAL-PIŻ TAR-RISKJU**  F’konformità mal-Artikolu 267 tar-Regolament (UE) Nru 575/2013, istituzzjoni li jkollha għarfien f’kull ħin tal-kompożizzjoni tal-iskoperturi sottostanti tista’ tassenja lill-pożizzjoni ta’ titolizzazzjoni superjuri ponderazzjoni tar-riskju massima ugwali għall-iskopertura tal-ponderazzjoni tar-riskju medja ponderata skont l-iskopertura li jkun applikabbli għall-iskoperturi sottostanti, daqslikieku l-iskoperturi sottostanti ma jkunux ġew titolizzati. Għal titolizzazzjonijiet NPE tradizzjonali kwalifikanti, għandu jiġi applikat l-Artikolu 269a tar-Regolament (UE) Nru 575/2013, u b’mod partikolari l-paragrafi (6) u (7) tiegħu. |
| 0910 | **(-) TNAQQIS MINĦABBA L-LIMITU ĠENERALI**  F’konformità mal-Artikolu 268 tar-Regolament (UE) Nru 575/2013, istituzzjoni oriġinatriċi, istituzzjoni sponsor jew istituzzjoni oħra li tuża s-SEC-IRBA, jew istituzzjoni oriġinatriċi jew istituzzjoni sponsor li tuża s-SEC-SA jew is-SEC-ERBA tista’ tapplika rekwiżit kapitali massimu għall-pożizzjoni ta’ titolizzazzjoni li hija tħaddan li jkun ugwali għar-rekwiżiti kapitali li jiġu kkalkolati skont il-Parti Tlieta, it-Titolu II il-Kapitolu 2 jew 3 tar-Regolament (UE) Nru 575/2013 fir-rigward tal-iskoperturi sottostanti daqslikieku ma ġewx titolizzati. Għal titolizzazzjonijiet NPE tradizzjonali kwalifikanti, għandu jiġi applikat l-Artikolu 269a tar-Regolament (UE) Nru 575/2013, u b’mod partikolari l-paragrafi (5) u (7) tiegħu. |
| 0920 | **L-AMMONT TOTALI TAL-ISKOPERTURA PONDERAT GĦAR-RISKJU**  L-ammont totali tal-iskopertura ponderat għar-riskju kkalkolat f’konformità mal-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013, b’kunsiderazzjoni tal-ponderazzjoni tar-riskju totali kif speċifikat fl-Artikolu 247(6) ta’ dak ir-Regolament. |
| 0921– 0924 | **MINIMU TAL-OUTPUT S-TREA**  Għall-istituzzjonijiet soġġetti għall-minimu tal-output skont l-Artikolu 92(3) tar-Regolament (UE) Nru 575/2013, l-ammont totali standardizzat tal-iskopertura għar-riskju (S-TREA) ikkalkolat f’konformità mal-Artikolu 92(5). |
| 0921 | **QABEL IL-LIMITU**  S-TREA qabel ma jiġu applikati l-limiti speċifikati fl-Artikoli 267 u 268 ta’ dak ir-Regolament jew fil-każ ta’ titolizzazzjonijiet NPE tradizzjonali kwalifikanti qabel ma jiġi applikat l-Artikolu 269a tar-Regolament (UE) Nru 575/2013. |
| 0922 | **(-) TNAQQIS MINĦABBA L-LIMITU TAL-PIŻ TAR-RISKJU**  Tnaqqis ta’ S-TREA minħabba l-limitu massimu tal-piż tar-riskju f’konformità mal-Artikolu 267 tar-Regolament (UE) Nru 575/2013, u l-Artikolu 269a tar-Regolament (UE) Nru 575/2013, u b’mod partikolari l-paragrafi (6) u (7) tiegħu. |
| 0923 | **(-) TNAQQIS MINĦABBA L-LIMITU ĠENERALI**  Tnaqqis ta’ S-TREA minħabba l-limitu ġenerali f’konformità mal-Artikolu 268 tar-Regolament (UE) Nru 575/2013, u l-Artikolu 269a tar-Regolament (UE) Nru 575/2013, u b’mod partikolari l-paragrafi (5) u (7) tiegħu. |
| 0924 | **WARA L-LIMITU**  L-ammont ta’ S-TREA wara l-limitu massimu ġenerali. |
| 0930– 0960 | **ENTRATI TA’ MEMORANDUM** |
| 0930 | **AMMONT TAL-ISKOPERTURA PONDERAT GĦAR-RISKJU LI JIKKORRISPONDI GĦALL-FLUSSI ’L BARRA MIT-TITOLIZZAZZJONIJIET GĦAL KLASSIJIET OĦRA TA’ SKOPERTURA**  L-ammont tal-iskopertura ponderat għar-riskju li ġej mill-iskoperturi mqassmin mill-ġdid lill-fornitur tal-mitigant tar-riskju, u għaldaqstant ikkalkolati fil-formola korrispondenti, li jiġu kkunsidrati fil-kalkolu tal-limitu massimu għall-pożizzjonijiet ta’ titolizzazzjoni. |
| 0940– 0960 | **MINIMU TAL-OUTPUT; RWEA RELATAT MAL-IMPATT TAL-APPLIKAZZJONI TAL-ARTIKOLU 465(7) TAR-REGOLAMENT (UE) NRU 575/2013**  Id-differenza bejn l-ammont ta’ RWEA mingħajr l-applikazzjoni tad-dispożizzjonijiet tranżizzjonali u l-ammont ta’ RWEA bl-applikazzjoni tad-dispożizzjonijiet tranżizzjonali għandu jiġi rrapportat għal kull wieħed mit-tliet approċċi: SEC-IRBA, approċċ ta’ valutazzjoni interna u trattament speċifiku ta’ segmenti superjuri f’titolizzazzjonijiet SPE kwalifikanti. |

109. Il-formola hija maqsuma fi tliet blokok ewlenin li jiġbru data dwar l-iskoperturi oriġinati / sponsorjati / miżmumin jew mixtrijin minn oriġinaturi, investituri jew sponsors. Għal kull waħda minnhom, l-informazzjoni għandha tkun diżaggregata skont entrati tal-karta bilanċjali u entrati barra l-karta bilanċjali u derivattivi, kif ukoll jekk tkun soġġetta għal trattament kapitali differenzjat jew le.

110. Pożizzjonijiet trattati skont SEC-ERBA u pożizzjonijiet mhux klassifikati (skopertura fid-data tar-rapportar) għandhom ikunu diżaggregati skont l-iskali tal-kwalità kreditizja applikati fit-tnedija (l-aħħar blokka ta’ ringieli). L-oriġinaturi, l-isponsors kif ukoll l-investituri għandhom jirrapportaw din l-informazzjoni.

|  |  |
| --- | --- |
| **Ringieli** | |
| 0010 | **SKOPERTURI TOTALI**  L-iskoperturi totali jirreferu għall-ammont totali ta’ titolizzazzjonijiet u titolizzazzjonijiet pendenti. Din ir-ringiela tiġbor fil-qosor l-informazzjoni kollha rrapportata mill-oriġinaturi, l-isponsors u l-investituri fir-ringieli sussegwenti. |
| 0020 | **POŻIZZJONIJIET TA’ TITOLIZZAZZJONI**  Ammont totali ta’ pożizzjonijiet ta’ titolizzazzjoni pendenti, kif definit fl-Artikolu 4(1), il-punt (62) tar-Regolament (UE) Nru 575/2013, li mhumiex titolizzazzjonijiet kif definit fl-Artikolu 4(1), il-punt (63) tar-Regolament (UE) Nru 575/2013. |
| 0030 | **LI JIKKWALIFIKAW GĦAL TRATTAMENT KAPITALI DIFFERENZJAT**  L-ammont totali ta’ pożizzjonijiet ta’ titolizzazzjoni li jissodisfaw il-kriterji tal-Artikolu 243, 270 jew 494c tar-Regolament (UE) 575/2013 u għaldaqstant jikkwalifikaw għal trattament kapitali differenzjat. |
| 0040 | **SKOPERTURI F’TITOLIZZAZZJONIJIET TRADIZZJONALI STS ABCP U MHUX ABCP**  L-ammont totali tal-pożizzjonijiet ta’ titolizzazzjoni tal-STS li jissodisfaw ir-rekwiżiti stabbiliti fl-Artikolu 243 tar-Regolament (UE) Nru 575/2013. |
| 0050 | **POŻIZZJONI PRIJORITARJA ANTERJORATA FIT-TITOLIZZAZZJONIJIET SINTETIĊI TAL-SMEs**  L-ammont totali tal-pożizzjonijiet ta’ titolizzazzjoni tal-STS li jissodisfaw ir-rekwiżiti stabbiliti fl-Artikolu 494c tar-Regolament (UE) Nru 575/2013. |
| 0051 | **POŻIZZJONIJIET SUPERJURI F’TITOLIZZAZZJONIJIET STS FIL-KARTA BILANĊJALI**  L-ammont totali tal-pożizzjonijiet ta’ titolizzazzjoni superjuri tal-STS fil-karta bilanċjali li jissodisfaw il-kundizzjonijiet stabbiliti fl-Artikolu 270 tar-Regolament (UE) Nru 575/2013. |
| 0060, 0120, 0170, 0240, 0290, 0360 u 0410 | **TITOLIZZAZZJONIJIET LI MA JIKKWALIFIKAWX GĦAL TRATTAMENT KAPITALI DIFFERENZJAT**  L-Artikolu 254, il-paragrafi 1, 4, 5 u 6 u l-Artikoli 259, 261, 263, 265, 266 u 269 tar-Regolament (UE) Nru 575/2013  L-ammont totali ta’ pożizzjonijiet ta’ titolizzazzjoni li ma jikkwalifikawx għal trattament kapitali differenzjat. |
| 0070, 0190, 0310 u 0430 | **POŻIZZJONIJIET TA’ RITITOLIZZAZZJONI**  L-ammont totali ta’ pożizzjonijiet ta’ rititolizzazzjoni pendenti kif definit fl-Artikolu 4(1), il-punt (64), tar-Regolament (UE) 575/2013. |
| 0080 | **ORIĠINATUR: SKOPERTURI TOTALI**  Din ir-ringiela tiġbor fil-qosor l-informazzjoni fuq l-entrati fil-karta bilanċjali u l-entrati u d-derivattivi li ma jidhrux fil-karta bilanċjali ta’ dawk il-pożizzjonijiet ta’ titolizzazzjoni u rititolizzazzjoni li għalihom l-istituzzjoni għandha r-rwol ta’ oriġinatur, kif definit fl-Artikolu 4(1), il-punt (13) tar-Regolament (UE) Nru 575/2013. |
| 0090-0136, 0210-0250 u 0330-0370 | **POŻIZZJONIJIET TA’ TITOLIZZAZZJONI: ENTRATI FIL-KARTA BILANĊJALI**  F’konformità mal-Artikolu 248(1), il-punt (a) tar-Regolament (UE) Nru 575/2013, il-valur tal-iskopertura ta’ pożizzjoni ta’ titolizzazzjoni fil-karta bilanċjali għandu jkun il-valur kontabilistiku tagħha li jifdal wara li jkun ġie applikat kwalunkwe aġġustament tar-riskju ta’ kreditu rilevanti fuq il-pożizzjoni ta’ titolizzazzjoni f’konformità mal-Artikolu 110 tar-Regolament (UE) Nru 575/2013.  Entrati fil-karta bilanċjali għandhom ikunu diżaggregati sabiex tinkiseb informazzjoni dwar l-applikazzjoni ta’ trattament tal-kapital differenzjat, kif imsemmi fl-Artikolu 243 tar-Regolament (UE) Nru 575/2013, fir-ringieli 0100 u 0120 u fuq l-ammont totali ta’ pożizzjonijiet ta’ titolizzazzjoni superjuri, kif definit fl-Artikolu 242(6) ta’ dak ir-Regolament, fir-ringieli 0110 u 0130. |
| 0100, 0220 u 0340 | **LI JIKKWALIFIKAW GĦAL TRATTAMENT KAPITALI DIFFERENZJAT**  L-ammont totali ta’ pożizzjonijiet ta’ titolizzazzjoni li jissodisfaw il-kriterji tal-Artikolu 243 tar-Regolament (UE) 575/2013 u għaldaqstant jikkwalifikaw għal trattament tal-kapital differenzjat. |
| 0110, 0131, 0134, 0160, 0180, 0230, 0251, 0254, 0280, 0300, 0350, 0371, 0374 0400 u 0420 | **LI MINNU: SKOPERTURI PRIJORITARJI**  L-ammont totali ta’ pożizzjonijiet ta’ titolizzazzjoni superjuri kif definit fl-Artikolu 242(6) tar-Regolament (UE) 575/2013. |
| 0121, 0241 u 0361 | **SKOPERTURI F’TITOLIZZAZZJONIJIET MHUX NPE**  L-ammont totali tal-pożizzjonijiet ta’ titolizzazzjoni tal-STS li ma jissodisfawx il-kundizzjonijiet stabbiliti fl-Artikolu 269a (1), il-punt (a) tar-Regolament (UE) Nru 575/2013. |
| 0133, 0253 u 0373 | **SKOPERTURI F’TITOLIZZAZZJONIJIET NPE**  L-ammont totali tal-iskoperturi li jissodisfaw il-kundizzjonijiet stabbiliti fl-Artikolu 269a (1), il-punt (a) tar-Regolament (UE) Nru 575/2013. |
| 0134, 0254 u 0374 | **LI MINNU: SKOPERTURI PRIJORITARJI F’TITOLIZZAZZJONIJIET NPE TRADIZZJONALI KWALIFIKANTI**  L-ammont totali tal-iskoperturi li jissodisfaw il-kundizzjonijiet stabbiliti fl-Artikolu 269a (1), il-punt (b) tar-Regolament (UE) Nru 575/2013. |
| 0135, 0255 u 0375 | **LI MINNU: SKOPERTURI PRIJORITARJI F’TITOLIZZAZZJONIJIET NPE TRADIZZJONALI MHUX KWALIFIKANTI**  L-ammont totali tal-iskoperturi li ma jissodisfawx il-kundizzjonijiet stabbiliti fl-Artikolu 269a (1), il-punt (b) tar-Regolament (UE) Nru 575/2013. |
| 0136, 0256 u 0376 | **LI MINNU: SKOPERTURI MHUX PRIJORITARJI F’TITOLIZZAZZJONIJIET NPE TRADIZZJONALI KWALIFIKANTI**  L-ammont totali ta’ skoperturi li jissodisfaw il-kundizzjonijiet stabbiliti fl-Artikolu 269a(1), il-punt (a) tar-Regolament (UE) Nru 575/2013 u li ma jissodisfawx il-kundizzjonijiet stabbiliti fl-Artikolu 269a(1), il-punt (b) tar-Regolament (UE) Nru 575/2013. |
| 0140-0180, 0260-0300 u 0380-0420 | **POŻIZZJONIJIET TA’ TITOLIZZAZZJONI: ENTRATI U DERIVATTIVI MHUX FIL-KARTA BILANĊJALI**  Dawn ir-ringieli għandhom jiġbru informazzjoni dwar pożizzjonijiet ta’ titolizzazzjoni ta’ entrati barra l-karta bilanċjali u derivattivi soġġetti għal fattur ta’ konverżjoni skont il-qafas tat-titolizzazzjoni. Il-valur tal-iskopertura ta’ pożizzjoni ta’ titolizzazzjoni li ma tidhirx fil-karta bilanċjali għandu jkun il-valur nominali tagħha, nieqes kwalunkwe aġġustament speċifiku tar-riskju ta’ kreditu ta’ dik il-pożizzjoni ta’ titolizzazzjoni, immultiplikati b’fattur ta’ konverżjoni ta’ 100 % sakemm ma jkunx speċifikat mod ieħor.  Pożizzjonijiet ta’ titolizzazzjoni barra l-karta bilanċjali li ġejjin minn strument derivattiv elenkat fl-Anness II tar-Regolament (UE) Nru 575/2013, għandhom jiġu determinati f’konformità mal-Parti Tlieta, it-Titolu II, il-Kapitolu 6 tar-Regolament (UE) Nru 575/2013. Il-valur tal-iskopertura għar-riskju tal-kreditu tal-kontroparti ta’ strument derivattiv elenkat fl-Anness II tar-Regolament (UE) Nru 575/2013 għandu jiġi determinat f’konformità mal-Parti Tlieta, it-Titolu II, il-Kapitolu 6 tar-Regolament (UE) Nru 575/2013.  Għall-faċilitajiet ta’ likwidità, il-faċilitajiet ta’ kreditu u l-flus bil-quddiem tas-servizzjant, l-istituzzjonijiet għandhom jipprovdu l-ammont mhux prelevat.  Għall-iswaps tar-rata ta’ mgħax u tal-valuti, għandu jiġi pprovdut il-valur tal-iskopertura (ikkalkolat f’konformità mal-Artikolu 248(1) tar-Regolament (UE) Nru 575/2013).  Entrati u derivattivi li ma jidhrux fil-karta bilanċjali għandhom ikunu diżaggregati sabiex tinkiseb informazzjoni dwar l-applikazzjoni ta’ trattament kapitali differenzjat, kif imsemmi fl-Artikolu 270 tar-Regolament (UE) Nru 575/2013, fir-ringieli 0150 u 0170 u fuq l-ammont totali ta’ pożizzjonijiet ta’ titolizzazzjoni superjuri, kif definit fl-Artikolu 242(6) tar-Regolament (UE) Nru 575/2013, fir-ringieli 0160 u 0180. Għandhom japplikaw l-istess referenzi legali bħal fir-ringieli 0100 sa 0130. |
| 0150, 0270 u 0390 | **LI JIKKWALIFIKAW GĦAL TRATTAMENT KAPITALI DIFFERENZJAT**  L-ammont totali ta’ pożizzjonijiet ta’ titolizzazzjoni li jissodisfaw il-kriterji tal-Artikolu 243 tar-Regolament (UE) 575/2013 jew, għall-oriġinaturi biss, l-Artikolu 270 jew l-Artikolu 494c tar-Regolament (UE) Nru 575/2013 u għaldaqstant jikkwalifikaw għal trattament tal-kapital differenzjat. |
| 0200 | **INVESTITUR: SKOPERTURI TOTALI**  Din ir-ringiela tiġbor fil-qosor l-informazzjoni dwar l-entrati u d-derivattivi fil-karta bilanċjali u li ma jidhrux fil-karta bilanċjali ta’ dawk il-pożizzjonijiet ta’ titolizzazzjoni u rititolizzazzjoni li għalihom l-istituzzjoni taqdi r-rwol ta’ investitur.  Għall-finijiet ta’ din il-formola, investitur għandu jinftiehem bħala istituzzjoni li għandha pożizzjoni ta’ titolizzazzjoni fi tranżazzjoni ta’ titolizzazzjoni li la hi l-oriġinatur u lanqas l-isponsor tagħha. |
| 0320 | **L-ISPONSOR: SKOPERTURI TOTALI**  Din ir-ringiela tiġbor fil-qosor l-informazzjoni fuq l-entrati u d-derivattivi fil-karta bilanċjali u li ma jidhrux fil-karta bilanċjali ta’ dawk il-pożizzjonijiet ta’ titolizzazzjoni u rititolizzazzjoni li għalihom l-istituzzjoni għandha r-rwol ta’ sponsor, kif definit fl-Artikolu 4(1), il-punt (14) tar-Regolament (UE) Nru 575/2013. Jekk sponsor ikun qiegħed jittitolizza l-assi tiegħu stess ukoll, huwa għandu jimla r-ringieli tal-oriġinatur bl-informazzjoni dwar l-assi titolizzati tiegħu stess. |
| 0440– 0670 | **DIŻAGREGAZZJONI TAL-POŻIZZJONIJIET PENDENTI SKONT IS-CQS FIL-BIDU**  Dawn ir-ringieli jiġbru informazzjoni dwar pożizzjonijiet pendenti (fid-data tar-rapportar) li għalihom ġiet iddeterminata skala tal-kwalità kreditizja (kif stabbilit fl-Artikolu 263, it-Tabelli 1 u 2 u l-Artikolu 264, it-Tabelli 3 u 4 tar-Regolament (UE) Nru 575/2013) fid-data tal-oriġinazzjoni (bidu). Għal pożizzjonijiet ta’ titolizzazzjoni ttrattati skont l-IAA, is-CQS għandha tkun dik fiż-żmien meta tiġi assenjata l-ewwel klassifikazzjoni tal-IAA. Fin-nuqqas ta’ din l-informazzjoni, għandha tkun irrapportata l-aktar data bikrija ekwivalenti għas-CQS għad-dispożizzjoni.  Dawn ir-ringieli jiġu rapportati biss għall-kolonni 0180-0210, 0280, 0350-0640, 0700-0720, 0740, 0760-0830 u 0850. |

3.8. Informazzjoni dettaljata dwar it-titolizzazzjonijiet (SEC DETAILS)

3.8.1. Ambitu tal-formola SEC DETTALJI

111. Dawn il-formoli jiġbru informazzjoni fuq bażi tat-tranżazzjonijiet (kontra l-informazzjoni aggregata rrapportata fil-formoli tas-CR SEC, MKR SA SEC, MKR SA CTP, CA1 u CA2 templates) fuq it-titolizzazzjonijiet kollha li fihom hija involuta l-istituzzjoni ta’ rapportar. Għandhom jiġu rappurtati l-karatteristiċi ewlenin ta’ kull titolizzazzjoni, bħan-natura tal-pula sottostanti u r-rekwiżiti tal-fondi proprji.

112. Dawn il-formoli għandhom ikunu rrapportati għal:

a. Titolizzazzjonijiet oriġinati / sponsorjati mill-istituzzjoni ta’ rapportar, inkluż meta ma żżomm l-ebda pożizzjoni fit-titolizzazzjoni. F’każijiet li fihom l-istituzzjonijiet iżommu tal-inqas pożizzjoni waħda fit-titolizzazzjoni, irrispettivament minn jekk kienx hemm trasferiment ta’ riskju sinifikanti jew le, l-istituzzjonijiet għandhom jirrapportaw informazzjoni fuq il-pożizzjonijiet kollha li jżommu (jew fil-portafoll bankarju jew fil-portafoll tan-negozjar). Il-pożizzjonijiet miżmuma jinkludu dawk il-pożizzjonijiet ikkonservati minħabba l-Artikolu 6 tar-Regolament (UE) 2017/2402 u, fejn japplika l-Artikolu 43(6) ta’ dak ir-Regolament, l-Artikolu 405 tar-Regolament (UE) Nru 575/2013 fil-verżjoni applikabbli fil-31 ta’ Diċembru 2018.

b. Titolizzazzjonijiet, li s-sottostanti aħħarin tagħhom ikunu obbligazzjonijiet finanzjarji oriġinarjament maħruġa mill-istituzzjoni li tirrapporta u (parzjalment) akkwistati minn veikolu ta’ titolizzazzjoni. Dawk is-sottostanti jistgħu jinkludu bonds koperti jew obbligazzjonijiet oħra u għandhom ikunu identifikati bħala tali f’kolonna 0160.

c. Pożizzjonijiet miżmuma f’titolizzazzjonijiet fejn l-istituzzjoni ta’ rapportar la tkun l-oriġinatur u lanqas l-isponsor (jiġifieri investituri u mutwanti oriġinali).

Il-formola C 14.01 għandha tiġi rapportata biss għal dawk il-pożizzjonijiet ta’ titolizzazzjoni trattati skont il-qafas ta’ titolizzazzjonijiet.

113. Dawn il-formoli għandhom jiġu rrapportati minn gruppi konsolidati u istituzzjonijiet awtonomi[[2]](#footnote-2) li jinsabu fl-istess pajjiż fejn huma soġġetti għar-rekwiżiti ta’ fondi proprji, l-istituzzjonijiet li huma parti minn grupp fl-istess pajjiż li fih huma soġġetti għar-rekwiżiti ta’ fondi proprji għandhom ikunu eżentati mir-rapportar ta’ dawn il-formoli. Fil-każ ta’ titolizzazzjonijiet li jinvolvu aktar minn entità waħda tal-istess grupp konsolidat, għandha ssir diżaggregazzjoni tad-dettalji entità b’entità.

114. Minħabba l-Artikolu 5 tar-Regolament (UE) 2017/2402, li jistipulaw li l-istituzzjonijiet li jinvestu f’pożizzjonijiet ta’ titolizzazzjoni jiksbu ammont ġmielu ta’ informazzjoni fuqhom sabiex jikkonformaw mar-rekwiżiti ta’ diliġenza dovuta, l-ambitu tar-rapportar tal-formola għandu jkun applikat għall-investituri sa ċertu punt limitat. B’mod partikolari, għandhom jirrapportaw il-kolonni 0010-0040; 0070-0110; 0160; 0181; 0190; 0223; 0230-0285; 0290-0300; 0310-0470.

115. L-istituzzjonijiet li għandhom ir-rwol ta’ mutwanti oriġinali (li ma għandhomx ukoll ir-rwol ta’ oriġinaturi jew sponsors fl-istess titolizzazzjoni) għandhom b’mod ġenerali jirrapportaw il-formola bħall-investituri.

3.8.2 Diżaggregazzjoni tal-formola SEC DETAILS

116. SEC DETAILS tikkonsisti f’żewġ formoli. Is-SEC DETAILS tipprovdi ħarsa ġenerali lejn it-titolizzazzjonijiet. Is-SEC DETAILS 2 tipprovdi diżaggregazzjoni tal-pożizzjonijiet ta’ titolizzazzjoni soġġetti għar-rekwiżiti ta’ fondi proprji f’konformità mal-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013 skont l-approċċ applikat.

117. Il-pożizzjonijiet ta’ titolizzazzjoni fil-portafoll tan-negozjar għandhom jiġu rapportati biss fil-kolonni 0010-0020, 0420, 0430, 0431, 0432, 0440 u 0450-0470. Għall-kolonni 0420, 0430 u 0440, l-istituzzjonijiet għandhom iqisu l-RW li tikkorrispondi mar-rekwiżit ta’ fondi proprji tal-pożizzjoni netta.

3.8.3 C 14.00 – Informazzjoni dettaljata dwar it-titolizzazzjonijiet (SEC DETAILS)

|  |  |
| --- | --- |
| **Kolonni** | |
| 0010 | **KODIĊI INTERN**  Kodiċi (alfanumeriku) intern użat mill-istituzzjoni biex jidentifika t-titolizzazzjoni.  Il-kodiċi intern għandu jkun assoċjat mal-identifikatur tat-tranżazzjoni ta’ titolizzazzjoni. |
| 0015 | **IDENTIFIKATUR UNIKU**  Għal titolizzazzjonijiet maħruġa fl-1 ta’ Jannar 2019 jew wara, l-istituzzjonijiet għandhom jirrapportaw l-identifikatur uniku kif definit fl-Artikolu 11(1) tar-Regolament Delegat tal-Kummissjoni (UE) 2020/1224.  L-identifikatur uniku għandu jiġi rrapportat kemm għall-pożizzjonijiet tal-oriġinatur/sponsor kif ukoll tal-investituri u mhuwiex mistenni li jinbidel skont il-livell tar-rapportar (konsolidat vs sottogruppi). Skont il-punt (a) tal-Artikolu 11(1)(a) u 11 (2) (a), il-LEI (l-ewwel entrata tal-identifikatur uniku) hija strettament definita bħala dik tal- “entità relatriċi” kif definita fl-Artikolu 7(2) tar-Regolament (UE) 2017/2402. F’xi każijiet, l-istituzzjoni li tirrapporta l-mudelli COREP u l- “entità relatriċi” (eż. jekk tkun l-oriġinatur jew l-isponsor), f’xi każijiet le. Skont l-Artikolu 11(3) tar-Regolament Delegat tal-Kummissjoni (UE) 2020/1224), l-identifikatur uniku ma jistax jiġi emendat mill-entità relatriċi, li jimplika li ma jistgħux jiġu emendati għall-fini tar-rapportar fil-mudelli COREP. |
| 0020 | **IDENTIFIKATUR TAT-TITOLIZZAZZJONI**  Il-kodiċi użat għar-reġistrazzjoni legali tat-tranżazzjoni ta’ titolizzazzjoni, jew, jekk mhux disponibbli, l-isem li bih it-tranżazzjoni ta’ titolizzazzjoni hija magħrufa fis-suq, jew fi ħdan l-istituzzjoni f’każ ta’ titolizzazzjoni interna jew privata  Fejn in-Numru Internazzjonali għall-Identifikazzjoni tat-Titoli -ISIN- ikun disponibbli (jiġifieri għal tranżazzjonijiet pubbliċi), f’din il-kolonna għandhom ikunu rrapportati l-karattri li huma komuni għas-segmenti kollha tat-titolizzazzjoni. |
| 0021 | **TITOLIZZAZZJONI INTRAGRUPP, PRIVATA JEW PUBBLIKA?**  Din il-kolonna tidentifika jekk it-titolizzazzjoni hijiex intragrupp, privata jew pubblika.  L-istituzzjonijiet għandhom jirrapportaw waħda mis-segwenti:   * Pjazzament privat; * Intragrupp; * Kollokament f’impjieg. |
| 0110 | **RWOL TAL-ISTITUZZJONI (ORIĠINATUR/SPONSOR/MUTWANTI ORIĠINALI/INVESTITUR)**  L-istituzzjonijiet għandhom jirrapportaw waħda mis-segwenti:  - Oriġinatur;  - Sponsor;  - Investitur.  - Mutwanti Oriġinali.  Oriġinatur kif definit fl-Artikolu 4(1), il-punt (13) tar-Regolament (UE) Nru 575/2013 u Sponsor kif definit fl-Artikolu 4(1), il-punt (14) ta’ dak ir-Regolament. L-investituri huma preżunti li huma dawk l-istituzzjonijiet li għalihom japplika l-Artikolu 5 tar-Regolament (UE) 2017/2402. Fil-każ li japplika l-Artikolu 43(5) tar-Regolament (UE) 2017/2402, għandhom japplikaw l-Artikoli 406 u 407 tar-Regolament (UE) Nru 575/2013 fil-verżjoni applikabbli fil-31 ta’ Diċembru 2018. |
| 0030 | **IDENTIFIKATUR TAL-ORIĠINATUR**  Il-kodiċi tal-LEI applikabbli għall-oriġinatur, jew, jekk mhux disponibbli, il-kodiċi mogħti mill-awtorità superviżorja lill-oriġinatur jew, jekk ma jkunx disponibbli, isem l-istituzzjoni stess għandu jkun irrapportat f’din il-kolonna.  Fil-każ ta’ titolizzazzjonijiet b’aktar minn bejjiegħ wieħed fejn l-istituzzjoni li tirrapporta tkun involuta bħala oriġinatur, sponsor jew mutwanti oriġinali, l-istituzzjoni li tirrapporta għandha tipprovdi l-identifikatur bl-entitajiet kollha fil-grupp ikkonsolidat tagħha (bħala oriġinatur, sponsor jew mutwanti oriġinali) li huma involuti fit-tranżazzjoni. Jekk il-kodiċi ma jkunx disponibbli jew ma jkunx magħruf mill-istituzzjoni li tirrapporta, għandu jiġi rrapportat isem l-istituzzjoni.  Fil-każ ta’ titolizzazzjonijiet b’aktar minn bejjiegħ wieħed fejn l-istituzzjoni li tirrapporta jkollha pożizzjoni fit-titolizzazzjoni bħala investitur, l-istituzzjoni li tirrapporta għandha tipprovdi l-identifikatur tal-oriġinaturi differenti kollha involuti fit-titolizzazzjoni, jew, jekk mhux disponibbli, l-ismijiet tal-oriġinaturi differenti. Meta l-ismijiet ma jkunux magħrufa mill-istituzzjoni li tirrapporta, l-istituzzjoni li tirrapporta għandha tirrapporta li t-titolizzazzjoni għandha “aktar minn bejjiegħ wieħed”. |
| 0040 | **TIP TA’ TITOLIZZAZZJONI**  L-istituzzjonijiet għandhom jirrapportaw waħda mis-segwenti: - Programm ABCP;  - Tranżazzjoni ABCP;  - Titolizzazzjonijiet tradizzjonali għajr titolizzazzjonijiet NPE;  - Titolizzazzjonijiet NPE mhux kwalifikanti;  - Titolizzazzjonijiet NPE kwalifikanti;  - Tranżazzjoni sintetika;  Id-definizzjonijiet ta’ “Programm ta’ Karta Kummerċjali Garantita b’Assi”, “Tranżazzjoni ta’ Karta Kummerċjali Garantita b’Assi”, “titolizzazzjoni tradizzjonali” u “titolizzazzjoni sintetika” huma pprovduti fl-Artikolu 242, il-punti minn (11) sa (14) tar-Regolament (UE) Nru 575/2013; id-definizzjonijiet ta’ “titolizzazzjonijiet NPE tradizzjonali kwalifikanti” u “titolizzazzjonijiet NPE” huma pprovduti fl-Artikolu 269a(1) tar-Regolament (UE) Nru 575/2013. |
| 0051 | **TRATTAMENT KONTABBILISTIKU: L-ISKOPERTURI TITOLIZZATI JINŻAMMU JEW JITNEĦĦEW MILL-KARTA BILANĊJALI?**  L-istituzzjonijiet bħala oriġinaturi, sponsors u mutwanti oriġinali għandhom jirrapportaw waħda mis-segwenti:  - “K – miżmuma totalment”, jekk l-iskoperturi titolizzati jibqgħu rikonoxxuti kompletament;  - “P – imneħħija parzjalment’, jekk jiġu rtirati parzjalment l-iskoperturi tat-titoli;  - “R – imneħħija totalment’, jekk jiġu rtirati kompletament l-iskoperturi tat-titoli;  - “N – , jekk ma jkunx japplika.  Din il-kolonna għandha tiġbor fil-qosor it-trattament kontabilistiku tat-tranżazzjoni. It-trasferiment tar-riskju sinifikanti (significant risk transfer, SRT) skont l-Artikoli 244 u 245 tar-Regolament (UE) Nru 575/2013 ma għandux jaffettwa t-trattament kontabilistiku tat-tranżazzjoni skont il-qafas kontabilistiku rilevanti.  Fil-każ ta’ titolizzazzjonijiet ta’ obbligazzjonijiet, l-oriġinaturi ma għandhomx jirrapportaw din il-kolonna.  L-għażla “P” (tneħħew parzjalment) għandha tiġi rrapportata fejn l-assi titolizzati jkunu rikonoxxuti fil-karta bilanċjali sal-punt li l-entità li tirrapporta tkompli bl-involviment f’konformità mal-IFRS 9.3.2.16 – 3.2.21. |
| 0060 | **TRATTAMENT TA’ SOLVENZA: IL-POŻIZZJONIJIET TA’ TITOLIZZAZZJONI SOĠĠETTI GĦAR-REKWIŻITI TA’ FONDI PROPRJI?**  L-Artikoli 109, 308 u 245 tar-Regolament (UE) Nru 575/2013  L-oriġinaturi għandhom jirrapportaw waħda mis-segwenti:  - Mhux soġġetti għar-rekwiżiti ta’ fondi proprji;  - Portafoll bankarju;  - Portafoll tan-negozjar;  - Parzjalment fil-portafoll bankarju u tan-negozjar.  Din il-kolonna għandha tiġbor fil-qosor it-trattament ta’ solvenza tal-iskema ta’ titolizzazzjoni mill-oriġinatur. Għandha tindika jekk ir-rekwiżiti ta’ fondi proprji humiex ikkalkolati fuq il-bażi ta’ skoperturi titolizzati jew pożizzjonijiet ta’ titolizzazzjoni (portafoll bankarju/portafoll tan-negozjar).  Jekk ir-rekwiżiti ta’ fondi proprji huma bbażati fuq *skoperturi titolizzati* (għaliex ma nkisibx trasferiment tar-riskju sinifikanti) il-kalkolu tar-rekwiżiti ta’ fondi proprji għar-riskju ta’ kreditu għandu jkun rapportat fil-formola tas-CR SA, għal dawk l-iskoperturi titolizzati li għalihom jintuża l-Approċċ Standardizzat, jew fil-formola CR IRB għal dawk l-iskoperturi titolizzati li għalihom jintuża l-Approċċ Ibbażat fuq il-Klassifikazzjoni Interna mill-istituzzjoni.  Min-naħa l-oħra, meta r-rekwiżiti ta’ fondi proprji jkunu bbażati fuq *pożizzjonijiet ta’ titolizzazzjoni miżmuma fil-portafoll bankarju* (għaliex inkiseb trasferiment tar-riskju sinifikanti), l-informazzjoni dwar il-kalkolu tar-rekwiżiti ta’ fondi proprji għar-riskju ta’ kreditu għandha tiġi rapportata fil-formola CR SEC. F’każ ta’ *pożizzjonijiet ta’ titolizzazzjoni miżmuma fil-portafoll tan-negozjar*, l-informazzjoni dwar il-kalkolu tar-rekwiżiti ta’ fondi proprji għar-riskju tas-suq għandha tiġi rapportata fil-formoli MKR SA TDI (riskju ta’ pożizzjoni ġenerali standardizzat) u MKR SA SEC jew MKR SA CTP (riskju ta’ pożizzjoni speċifiku standardizzat) jew MKR IM (mudelli interni).  Fil-każ ta’ titolizzazzjonijiet ta’ obbligazzjonijiet, l-oriġinaturi ma għandhomx jirrapportaw din il-kolonna. |
| 0061 | **TRASFERIMENT TAR-RISKJU SINIFIKANTI**  L-oriġinaturi għandhom jirrapportaw waħda mis-segwenti:  Mhux applikati għal SRT - l-entità li tirrapporta tagħti ponderazzjonijiet tar-riskju lill-iskoperturi titolizzati tagħha;  - Inkiseb l-SRT skont l-Artikolu 244(2), il-punt (a) jew l-Artikolu 245(2), il-punt (a) tar-Regolament (UE) Nru 575/2013;  - Inkiseb l-SRT skont l-Artikolu 244(2), il-punt (b), jew l-Artikolu 245(2), il-punt (b) tar-Regolament (UE) Nru 575/2013;  - Inkiseb l-SRT skont l-Artikolu 244(3), il-punt (a) jew l-Artikolu 245(3), il-punt (a) tar-Regolament (UE) Nru 575/2013;  - Applikazzjoni ta’ RW ta’ 1 250 % jew tnaqqis tal-pożizzjonijiet kkonservati f’konformità mal-Artikolu 244(1), il-punt (b), jew l-Artikolu 245(1), il-punt (b) tar-Regolament (UE) Nru 575/2013.  Din il-kolonna għandha tiġbor fil-qosor jekk ikunx inkiseb trasferiment sinifikanti u, jekk iva, b’liema mezzi. Il-kisba tal-SRT tiddetermina t-trattament xieraq ta’ solvenza mill-oriġinatur. |
| 0070 | **TITOLIZZAZZJONI JEW RITITOLIZZAZZJONI?**  F’konformità mad-definizzjoni ta’ “titolizzazzjoni” fl-Artikolu 4(1), il-punt (61) tar-Regolament (UE) Nru 575/2013 u d-definizzjoni ta’ “rititolizzazzjoni” fl-Artikolu 4(1), il-punt (63) tar-Regolament (UE) Nru 575/2013, għandu jiġi rapportat it-tip ta’ titolizzazzjoni permezz tal-abbrevjazzjonijiet li ġejjin:  - Titolizzazzjoni;  - Rititolizzazzjoni. |
| 0075 | **TITOLIZZAZZJONI STS**  L-Artikolu 18 tar-Regolament (UE) 2017/2402  L-istituzzjonijiet għandhom jirrapportaw waħda mill-abbrevjazzjonijiet segwenti:  Y - Iva;  L – Le. |
| 0446 | **TITOLIZZAZZJONI LI TIKKWALIFIKA GĦAL TRATTAMENT TAL-KAPITAL DIFFERENZJAT**  L-Artikoli 243, 270 u 494ctar-Regolament (UE) Nru 575/2013  L-istituzzjonijiet għandhom jirrapportaw waħda mill-abbrevjazzjonijiet segwenti:  Y – Iva;  N – Le.  “Iva” għandha tiġi rapportata fil-każijiet li ġejjin:   * Titolizzazzjonijiet STS li jikkwalifikaw għat-trattament tal-kapital differenzjat f’konformità mal-Artikolu 243 tar-Regolament (UE) Nru 575/2013 * Pożizzjonijiet superjuri fit-titolizzazzjonijiet tal-STS fil-karta bilanċjali eliġibbli għal dan it-trattament f’konformità mal-Artikolu 270 tar-Regolament (UE) Nru 575/2013 * Titolizzazzjonijiet sintetiċi tal-SMEs anterjorati f’konformità mal-Artikolu 494c tar-Regolament (UE) Nru 575/2013. |
| 0076 | **TIP TA’ MARĠNI POŻITTIV**  L-Artikolu 2, il-punt (29) tar-Regolament (UE) 2017/2402  L-istituzzjonijiet għandhom jirrapportaw waħda mis-segwenti:   * Ebda marġni pożittiv * Marġni pożittiv, ammont fiss - mekkaniżmu “tużah jew titilfu” * Marġni pożittiv, ammont fiss – mekkaniżmu ta’ konservazzjoni * Marġni pożittiv, ammont varjabbli — mekkaniżmu “tużah jew titilfu” * Marġni pożittiv, ammont varjabbli — mekkaniżmu ta’ konservazzjoni. |
| 0077 | **SISTEMA TA’ AMORTIZZAMENT**  L-istituzzjonijiet għandhom jirrapportaw waħda mis-segwenti:   * Ammortizzament sekwenzjali * Amortizzament pro rata * Amortizzament pro rata li jinbidel għal amortizzament sekwenzjali. Konformi mal-kriterji STS għal titolizzazzjonijiet fil-karta bilanċjali  (l-Artikolu 26c (5) tar-Regolament (UE) 2017/2402). * Amortizzament pro rata li jinbidel għal amortizzament sekwenzjali. Konformi mal-kriterji STS għal tranżazzjonijiet mhux ABCP  (Linji gwida dwar il-kriterji STS għal tranżazzjonijiet mhux ABCP u l-Artikolu 21(5) tar-Regolament (UE) 2017/2402 * Amortizzament pro rata li jinbidel għal amortizzament sekwenzjali. Mhux konformi * Sistema oħra ta’ amortizzament |
| 0078 | **OPZJONIJIET TA’ KOLLATERALIZZAZZJONI**  L-Artikolu 26e tar-Regolament (UE) Nru 2017/2402  L-istituzzjonijiet għandhom jirrapportaw waħda mill-opzjonijiet segwenti għall-kollateralizzazzjoni tal-ftehim ta’ protezzjoni tal-kreditu:   * Kollateral fil-forma ta’ titoli ta’ dejn ponderati għar-riskju ta’ 0 %  L-Artikolu 26e(10), l-ewwel subparagrafu, il-punt (a), tar-Regolament (UE) 2017/2402 * Kollateral fil-forma ta’ flus miżmuma minn istituzzjoni ta’ kreditu terza bi skala 3 jew ogħla tal-kwalità kreditizja L-Artikolu 26e(10), l-ewwel subparagrafu, il-punt (b) tar-Regolament (UE) 2017/2402 * Kollateral fil-forma ta’ flus iddepożitati mal-oriġinatur, jew wieħed mill-affiljati tiegħu, jekk l-oriġinatur jew wieħed mill-affiljati tiegħu jikkwalifika bħala minimu għall-iskala 2 tal-kwalità kreditizja L-Artikolu 26e(10), it-tieni subparagrafu tar-Regolament (UE) 2017/2402 * Kollateral fil-forma ta’ flus iddepożitati mal-oriġinatur, jew wieħed mill-affiljati tiegħu, jekk l-oriġinatur jew wieħed mill-affiljati tiegħu jikkwalifika bħala minimu għall-iskala 3 tal-kwalità kreditizja L-Artikolu 26e(10), it-tielet subparagrafu tar-Regolament (UE) 2017/2402 * Rekwiżit issodisfat fil-każ ta’ investimenti fin-nota marbuta ma’ kreditu maħruġa mill-oriġinatur L-Artikolu 26e(10), ir-raba’ subparagrafu tar-Regolament (UE) 2017/2402 * Ebda kollateral, l-investitur jikkwalifika għal RW ta’ 0 % L-Artikolu 26e(8), il-punt (a) tar-Regolament (UE) 2017/2402 * Ebda kollateral, l-investitur jibbenefika minn kontrogaranzija ta’ entità li tikkwalifika għal RW ta’ 0 % L-Artikolu 26e(8), il-punt (b) tar-Regolament (UE) Nru 2017/2402 * Tipi oħra ta’ kollateral: titoli ta’ dejn mhux konformi mal-Artikolu 26e tar-Regolament (UE) 2017/2402 * Tipi oħra ta’ kollateral: flus mhux konformi mal-Artikolu 26e tar-Regolament (UE) Nru 2017/2402 * Ebda kollateral, mhux konformi mal-kriterji STS għal titoli fil-karta bilanċjali Każijiet differenti minn dawk fejn ma jkun hemm l-ebda kollateral, iżda l-investitur jikkwalifika għal RW ta’ 0 % jew benefiċċji minn kontrogaranzija ta’ entità li tikkwalifika għal RW ta’ 0 %   Din il-kolonna għandha tiġi rapportata biss jekk il-kolonna 0040 tiġi rapportata bħala “Tranżazzjoni sintetika”. |
| 0080– 0100 | **ŻAMMA**  L-Artikolu 6 tar-Regolament (UE) 2017/2402; f’każ li japplika l-Artikolu 43(6) tar-Regolament (UE) 2017/2402, l-Artikolu 405 tar-Regolament (UE) Nru 575/2013 fil-verżjoni ta’ dak ir-Regolament applikabbli fil-31 ta’ Diċembru 2018. |
| 0080 | **TIP TA’ ŻAMMA APPLIKATA**  Għal kull skema ta’ titolizzazzjoni oriġinati, għandu jiġi rrapportat it-tip relevanti ta’ żamma tal-interess ekonomiku nett, kif previst fl-Artikolu 6 tar-Regolament (UE) 2017/2402:  A - Taqsima vertikali (pożizzjonijiet ta’ titolizzazzjoni): *“ir-retenzjoni ta’ mhux inqas minn 5 % tal-valur nominali ta’ kull wieħed mis-segmenti mibjugħin jew trasferiti lill-investituri”;*  V - Taqsima vertikali (skoperturi titolizzati): retenzjoni ta’ mhux inqas minn 5 % tar-riskju ta’ kreditu ta’ kull waħda mill-iskoperturi titolizzati, jekk ir-riskju ta’ kreditu mġarrab fir-rigward tat-tali skoperturi titolizzati dejjem jikklassifika *pari passu* mar-riskju ta’ kreditu, jew huwa subordinat għat-tali riskju ta’ kreditu li ġie titolizzati fir-rigward ta’ dawk l-istess skoperturi;  B - Skoperturi rotanti: “*fil-każ ta’ titolizzazzjonijiet ta’ skoperturi ċirkolanti, ir-retenzjoni tal-interess tal-oriġinatur ta’ mhux inqas minn 5 % tal-valur nominali ta’ kull waħda mill-iskoperturi titolizzati*”;  C- Fil-karta bilanċjali: “*ir-retenzjoni ta’ skoperturi magħżula b’mod aleatorju, ekwivalenti għal mhux inqas minn 5 % tal-valur nominali tal-iskoperturi titolizzati, fejn tali skoperturi mhux titolizzati normalment kienu jkunu titolizzati fit-titolizzazzjoni, bil-kondizzjoni li n-numru ta’ skoperturi potenzjalment titolizzati ma jkunx inqas minn 100 fil-bidu*”;  D- L-ewwel telf: “*ir-retenzjoni tas-segment tal-ewwel tat-telf u, jekk hemm bżonn, segmenti oħrajn bl-istess profil ta’ riskju jew wieħed iktar sever minn dawk ittrasferiti jew mibjugħin lil investituri u li ma jimmaturawx qabel dawk ittrasferiti jew mibjugħin lil investituri, sabiex ir-retenzjoni totali ma tkunx inqas minn 5 % tal-valur nominali tal-iskoperturi titolizzati*”;  E – Eżentati. Dan il-kodiċi għandu jiġi rrapportat għal dawk it-titolizzazzjonijiet affettwati mill-applikazzjoni tal-Artikolu 6(6) tar-Regolament (UE) 2017/2402, jew esklużi mill-kamp ta’ applikazzjoni tar-rekwiżit ta’ ritenzjoni skont l-Artikolu 43(6) tar-Regolament (UE) 2017/2402;  U – Fi ksur jew mhux magħrufin. Dan il-kodiċi għandu jiġi rrapportat fejn l-istituzzjoni li tirrapporta ma tkunx ċerta liema tip ta’ żamma qiegħed jiġi applikat jew fil-każ ta’ nuqqas ta’ konformità. |
| 0090 | **% TAŻ-ŻAMMA FID-DATA TAR-RAPPORTAR**  Ir-retenzjoni ta’ *interess materjali ekonomiku nett mill-oriġinatur, sponsor jew mutwanti oriġinali* tat-titolizzazzjoni ma għandhiex tkun inqas minn 5 % (fid-data tal-bidu).  Din il-kolonna ma għandhiex tiġi rrapportata fejn il-kodiċi “E” (eżentati) ikun irrapportat taħt il-kolonna 0080 (Tip ta’ żamma applikat). |
| 0100 | **KONFORMITÀ MAR-REKWIŻIT TAŻ-ŻAMMA?**  L-istituzzjonijiet għandhom jirrapportaw l-abbrevjazzjonijiet segwenti:  Y - Iva;  N - Nru.  Din il-kolonna ma għandhiex tiġi rrapportata fejn il-kodiċi “E” (eżentati) ikun irrapportat taħt il-kolonna 0080 (Tip ta’ żamma applikat). |
| 0120– 0130 | **PROGRAMMI MHUX ABCP**  Minħabba l-karattru speċjali tal-programmi ABCP li jirriżultaw mill-fatt li dawn jinkludu diversi pożizzjonijiet uniċi ta’ titolizzazzjoni, il-programmi ABCP (kif definiti fl-Artikolu 242(11) tar-Regolament (UE) Nru 575/2013) għandhom ikunu eżentati mir-rapportar fil-kolonni 0120, 0121 u 0130. |
| 0120 | **DATA TAL-ORIĠINAZZJONI (ssss-xx-jj)**  Ix-xahar u s-sena tad-data tal-bidu (jiġifieri d-data ta’ skadenza jew id-data tal-għeluq tal-grupp) tat-titolizzazzjoni għandhom ikunu rrapportati fil-format li ġej: “xx/ssss”.  Għal kull skema ta’ titolizzazzjoni, id-data tal-oriġinazzjoni ma tistax tinbidel bejn id-dati tar-rapportar. Fil-każ partikolari ta’ skemi ta’ titolizzazzjoni fuq il-bażi ta’ aggregazzjonijiet miftuħin, id-data tal-oriġinazzjoni għandha tkun id-data tal-ewwel ħruġ tat-titoli.  Din il-biċċa informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0121 | **DATA TAL-AĦĦAR ĦRUĠ (ssss-xx-jj)**  Ix-xahar u s-sena tad-data tal-aħħar ħruġ ta’ titoli fit-titolizzazzjoni għandhom ikunu rrapportati fil-format li ġej: “ssss-xx-jj”.  Ir-Regolament (UE) 2017/2402 japplika biss għal titolizzazzjonijiet li jinħarġu fl-1 ta’ Jannar 2019 jew wara. Id-data tal-aħħar ħruġ ta’ titoli tiddetermina jekk kull skema ta’ titolizzazzjoni taqax taħt l-ambitu tar-Regolament (UE) 2017/2402.  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0130 | **AMMONT TOTALI TA’ SKOPERTURI TITOLIZZATI FID-DATA TAL-ORIĠINAZZJONI**  Din il-kolonna tiġbor l-ammont (ikkalkolat fuq il-bażi tal-fatturi ta’ qabel il-konverżjoni tal-iskoperturi oriġinali) tal-portafoll titolizzati fid-data tal-oriġinazzjoni.  Għal skemi ta’ titolizzazzjoni fuq il-bażi ta’ aggregazzjonijiet miftuħin, għandu jiġi rrapportat l-ammont li jirreferi għad-data tal-oriġinazzjoni tal-ewwel ħruġ tat-titoli. Għal titolizzazzjonijiet tradizzjonali, ma għandu jkun inkluż l-ebda assi ieħor tal-aggregazzjoni ta’ titolizzazzjoni. Għal skemi ta’ titolizzazzjoni b’bosta bejjiegħa (jiġifieri b’aktar minn oriġinatur wieħed) huwa biss l-ammont li jikkorrispondi għall-kontribuzzjoni tal-entità li tirrapporta fil-portafoll titolizzati li għandu jkun irrapportat. Għal titolizzazzjonijiet ta’ obbligazzjonijiet, huma biss l-ammonti maħruġin mill-entità li tirrapporta li għandhom ikunu rrapportati.  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0140– 0225 | **SKOPERTURI TITOLIZZATI**  Il-kolonni minn 0140 sa 0225 jitolbu informazzjoni dwar bosta karatteristiċi tal-portafoll titolizzati mill-entità li tirrapporta. |
| 0140 | **AMMONT TOTALI**  L-istituzzjonijiet għandhom jirrapportaw il-valur tal-portafoll titolizzati fid-data tar-rapportar, jiġifieri l-ammont pendenti tal-iskoperturi titolizzati. Fil-każ ta’ titolizzazzjonijiet tradizzjonali, ma għandu jkun inkluż l-ebda assi ieħor tal-aggregazzjoni ta’ titolizzazzjoni. Fil-każ ta’ skemi ta’ titolizzazzjoni b’bosta bejjiegħa (jiġifieri b’aktar minn oriġinatur wieħed) huwa biss l-ammont li jikkorrispondi għall-kontribuzzjoni tal-entità li tirrapporta fil-portafoll titolizzati li għandu jkun irrapportat. Fil-każ ta’ skemi ta’ titolizzazzjoni fuq il-bażi ta’ aggregazzjonijiet magħluqin (jiġifieri l-portafoll ta’ assi titolizzati ma jistax jikber wara d-data tal-oriġinazzjoni), l-ammont se jitnaqqas b’mod progressiv.  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0150 | **SEHEM L-ISTITUZZJONI (%)**  Sehem l-istituzzjoni (perċentwal b’żewġ deċimali) fid-data tar-rapportar fil-portafoll titolizzati. Iċ-ċifra li għandha tiġi rapportata f’din il-kolonna hija, b’mod prestabbilit, 100 % ħlief għal skemi ta’ titolizzazzjoni b’bosta bejjiegħa. F’dak il-każ, l-entità li tirrapporta, għandha tirrapporta l-kontribuzzjoni attwali tagħha għall-portafoll titolizzati (ekwivalenti għall-kolonna 0140 f’termini relattivi).  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0160 | **TIP**  Din il-kolonna tiġbor informazzjoni dwar it-tip ta’ assi (“Ipoteki residenzjali” għal “Skoperturi oħra tal-operaturi”) jew obbligazzjonijiet (“Bonds koperti” u “Obbligazzjonijiet oħra”) tal-portafoll titolizzat. L-istituzzjoni għandha tirrapporta waħda mill-għażliet li ġejjin, b’kunsiderazzjoni tal-ogħla EAD:  **Bejgħ bl-imnut:**  Ipoteki residenzjali;  Riċevibbli tal-karta tal-kreditu;  Self lill-konsumatur;  Self għal SMEs (trattati bħal fil-livell tal-konsumatur);  Skoperturi oħra fil-livell tal-konsumatur.  **Bejgħ bl-ingrossa:**  Ipoteki kummerċjali;  Kiri;  Self għal korporattivi;  Self għal SMEs (trattati bħala korporattivi);  Riċevibbli tan-negozju;  Skoperturi oħra tal-operaturi.  **Obbligazzjonijiet:**  Bonds koperti;  Obbligazzjonijiet oħra.  F’każ li l-aggregazzjoni ta’ skoperturi titolizzati tkun taħlita tat-tipi elenkati hawn fuq, l-istituzzjoni għandha tindika l-aktar tip importanti. F’każ ta’ titolizzazzjonijiet, l-istituzzjoni għandha tirreferi għall-pula sottostanti aħħarija ta’ assi.  Għal skemi ta’ titolizzazzjoni fuq il-bażi ta’ aggregazzjonijiet magħluqin, it-tip ma jistax jinbidel bejn id-dati tar-rapportar.  Jenħtieġ li l-obbligazzjonijiet jinftiehmu fis-sens ta’ obbligazzjonijiet oriġinarjament maħruġa mill-istituzzjoni li tirrapporta (ara l-paragrafu 112, il-punt (b), tat-taqsima 3.2.1 ta’ dan l-anness). |
| 0171 | **% TA’ IRB FL-APPROĊĊ APPLIKAT**  Din il-kolonna tiġbor informazzjoni dwar l-approċċ(i) li fid-data tar-rapportar l-istituzzjoni tapplika għall-iskoperturi titolizzati.  L-istituzzjonijiet għandhom jirrapportaw il-perċentwal tal-iskoperturi titolizzati, imkejjel bil-valur tal-iskopertura, li għalih japplika l-Approċċ Ibbażat fuq Klassifikazzjonijiet Interni fid-data tar-rapportar.  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. Madankollu, din il-kolonna ma għandhiex tapplika għal obbligazzjonijiet ta’ titolizzazzjonijiet. |
| 0180 | **GĦADD TA’ SKOPERTURI**  L-Artikolu 259(4) tar-Regolament (UE) Nru 575/2013  Din il-kolonna għandha tkun obbligatorja biss għal dawk l-istituzzjonijiet li jużaw l-approċċ SEC-IRBA għall-pożizzjonijiet ta’ titolizzazzjoni (u li, b’hekk, jirrapportaw aktar minn 95 % fil-kolonna 171). L-istituzzjoni għandha tirrapporta l-ammont effettiv ta’ skoperturi.  Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet jew fejn ir-rekwiżiti ta’ fondi proprji jkunu bbażati fuq l-iskoperturi titolizzati (fil-każ ta’ titolizzazzjoni ta’ assi). Din il-kolonna ma għandhiex tiġi rrapportata fejn l-istituzzjoni li tirrapporta ma jkollha ebda pożizzjoni fit-titolizzazzjoni. Din il-kolonna ma għandhiex tiġi rrapportata mill-investituri. |
| 0181 | **SKOPERTURI F’INADEMPJENZA “W” (%)**  L-Artikolu 261(2) tar-Regolament (UE) Nru 575/2013  Anki meta l-istituzzjoni ma tkunx qed tapplika l-approċċ SEC-SA għall-pożizzjonijiet ta’ titolizzazzjoni, l-istituzzjoni għandha tirrapporta l-fattur “W” (relatat mal-iskoperturi sottostanti f’inadempjenza) li għandu jiġi kkalkolat kif indikat fl-Artikolu 261(2) tar-Regolament (UE) Nru 575/2013. |
| 0190 | **PAJJIŻ**  L-istituzzjonijiet għandhom jirrapportaw il-kodiċi (ISO 3166-1 alpha-2) tal-pajjiż ta’ oriġini tas-sottostanti aħħari tat-tranżazzjoni, jiġifieri l-pajjiż tal-obbligant immedjat tal-iskoperturi titolizzati oriġinali (trasparenti). Fejn l-aggregazzjoni tat-titolizzazzjoni tikkonsisti f’pajjiżi differenti, l-istituzzjoni għandha tindika l-aktar pajjiż importanti. Meta l-ebda pajjiż ma jaqbeż il-limitu ta’ 20 % fuq il-bażi tal-ammont ta’ assi/obbligazzjonijiet, f’dak il-każ għandhom jiġu rapportati “pajjiżi oħrajn”. |
| 0201 | **LGD (%)**  It-telf medju fil-każ ta’ inadempjenza ponderat skont l-iskopertura (LGD, loss-given-default) għandu jiġi rapportat biss minn dawk l-istituzzjonijiet li japplikaw is-SEC-IRBA (u li, għaldaqstant, jirrapportaw 95 % jew aktar fil-kolonna 0170). L-LGD għandu jiġi kkalkolat kif indikat fl-Artikolu 259(5) tar-Regolament (UE) Nru 575/2013.  Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet jew fejn ir-rekwiżiti ta’ fondi proprji jkunu bbażati fuq l-iskoperturi titolizzati (fil-każ ta’ titolizzazzjoni ta’ assi). |
| 0202 | **EL (%)**  It-telf mistenni (expected loss, EL) medju ponderat skont l-iskopertura tal-assi titolizzati għandu jiġi rapportat biss minn dawk l-istituzzjonijiet li japplikaw is-SEC-IRBA (u li, għaldaqstant, jirrapportaw 95 % jew aktar fil-kolonna 0171). Fil-każ tal-assi titolizzati SA, l-EL irrapportat għandu jkun l-aġġustamenti speċifiċi għar-riskju ta’ kreditu kif imsemmi fl-Artikolu 111 tar-Regolament (UE) Nru 575/2013. L-EL għandu jiġi kkalkolat kif indikat fil-Parti Tlieta, it-Titolu II, il-Kapitolu 3, it-Taqsima 3 tar-Regolament (UE) Nru 575/2013. Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet jew fejn ir-rekwiżiti ta’ fondi proprji jkunu bbażati fuq l-iskoperturi titolizzati (fil-każ ta’ titolizzazzjoni ta’ assi). |
| 0203 | **UL (%)**  It-telf mhux mistenni (unexpected loss, UL) medju ponderat skont l-iskopertura tal-assi titolizzati għandu jiġi rapportat biss minn dawk l-istituzzjonijiet li japplikaw is-SEC-IRBA (u li, għaldaqstant, jirrapportaw 95 % jew aktar fil-kolonna 0170). L-UL tal-assi huwa daqs l-ammont ta’ skopertura ponderat skont ir-riskju (risk-weighted exposure amount, RWEA) multiplikat bi 8 %. L-RWEA għandu jiġi kkalkolat kif indikat fil-Parti Tlieta, it-Titolu II, il-Kapitolu 3, it-Taqsima 2 tar-Regolament (UE) Nru 575/2013. Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet jew fejn ir-rekwiżiti ta’ fondi proprji jkunu bbażati fuq l-iskoperturi titolizzati (fil-każ ta’ titolizzazzjoni ta’ assi). |
| 0204 | **MATURITÀ MEDJA PONDERATA SKONT L-ISKOPERTURA TAL-ASSI**  Il-maturità medja ponderata skont l-iskopertura (WAM) tal-assi titolizzati fid-data tar-rapportar għandha tiġi rrapportata mill-istituzzjonijiet kollha indipendentement mill-approċċ użat għall-kalkolu tar-rekwiżiti kapitali. L-istituzzjonijiet għandhom jikkalkolaw il-maturità ta’ kull assi f’konformità mal-Artikolu 162(2), il-punti (a) u (f) tar-Regolament (UE) Nru 575/2013, mingħajr ma japplikaw il-limitu ta’ ħames snin. |
| 0210 | **(-) AĠĠUSTAMENTI TAL-VALUR U DISPOŻIZZJONIJIET**  L-aġġustamenti tal-valur u d-dispożizzjonijiet (l-Artikolu 159 tar-Regolament (UE) Nru 575/2013) għal telf ta’ kreditu li sar f’konformità mal-qafas kontabilistiku li għalih hija soġġetta l-entità li tirrapporta. L-aġġustamenti tal-valur għandhom jinkludu kwalunkwe ammont rikonoxxut fil-qligħ jew it-telf għal telf ta’ kreditu tal-assi finanzjarji sa mir-rikonoxximent inizjali tagħhom fil-karta bilanċjali (inkluż telf dovut għar-riskju tal-kreditu tal-assi finanzjarji mkejlin b’valur ġust li ma għandux jitnaqqas mill-valur tal-iskopertura) flimkien mal-iskontijiet fuq assi mixtrija meta inadempjenti kif imsemmi fl-Artikolu 166(1) tar-Regolament (UE) Nru 575/2013. Provvedimenti għandhom jinkludu ammonti akkumulati ta’ telf ta’ kreditu f’entrati li ma jidhrux fil-karta bilanċjali.  Din il-kolonna tiġbor informazzjoni dwar l-aġġustamenti u l-provvedimenti tal-valur applikati għall-iskoperturi titolizzati. Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet.  Din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0221 | **REKWIŻITI TA’ FONDI PROPRJI QABEL IT-TITOLIZZAZZJONI (%) KIRB**  Din il-kolonna għandha tiġi rapportata biss minn dawk l-istituzzjonijiet li japplikaw is-SEC-IRBA (u, għaldaqstant, jirrapportaw 95 % jew aktar fil-kolonna 171) u jiġbru informazzjoni dwar KIRB, kif imsemmi fl-Artikolu 255 tar-Regolament (UE) Nru 575/2013. Il-KIRB għandu jiġi espress bħala persentaġġ (b’żewġ deċimali).  Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet. F’każ ta’ titolizzazzjoni tal-assi, din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0222 | **% TAL-ISKOPERTURI FIL-LIVELL TAL-KONSUMATUR F’PULI TAL-IRB**  L-aggregazzjonijiet tal-IRB kif definiti fl-Artikolu 242(7) tar-Regolament (UE) Nru 575/2013, sakemm l-istituzzjoni tkun tista’ tikkalkola l-KIRB f’konformità mal-Parti Tlieta, it-Titolu II, il-Kapitolu 6, it-Taqsima 3 tar-Regolament (UE) Nru 575/2013 fuq minimu ta’ 95 % tal-ammont sottostanti ta’ skopertura (l-Artikolu 259(2) tar-Regolament (UE) Nru 575/2013) |
| 0223 | **REKWIŻITI TA’ FONDI PROPRJI QABEL IT-TITOLIZZAZZJONI (%) Ksa**  Anki fejn l-istituzzjoni ma tapplikax l-approċċ SEC-SA għall-pożizzjonijiet ta’ titolizzazzjoni, l-istituzzjoni għandha tirrapporta din il-kolonna. Din il-kolonna tiġbor informazzjoni dwar KSA, kif imsemmi fl-Artikolu 255(6) tar-Regolament (UE) Nru 575/2013. Il-KSA għandu jiġi espress bħala persentaġġ (b’żewġ deċimali).  Din il-kolonna ma għandhiex tiġi rrapportata fil-każ ta’ titolizzazzjoni ta’ obbligazzjonijiet. F’każ ta’ titolizzazzjoni tal-assi, din l-informazzjoni għandha tkun irrapportata anki fejn l-entità li tirrapporta ma jkollha ebda pożizzjoni fit-titolizzazzjoni. |
| 0225 | **ENTRATI FIL-MEMORANDUM: AĠĠUSTAMENTI GĦAR-RISKJU TA’ KREDITU MATUL IL-PERJODU KURRENTI**  L-Artikolu 110 tar-Regolament (UE) Nru 575/2013 |
| 0230– 0304 | **STRUTTURA TAT-TITOLIZZAZZJONI**  Din il-blokka ta’ kolonni tiġbor informazzjoni dwar l-istruttura tat-titolizzazzjoni fuq il-bażi tal-pożizzjonijiet tal-karta bilanċjali/li ma jidhrux fil-karta bilanċjali, segmenti (superjuri / intermedji / tal-ewwel telf) u l-maturità fid-data tar-rapportar.  Għal titolizzazzjonijiet b’aktar minn bejjiegħ wieħed, għandu jiġi rrapportat biss l-ammont li jikkorrispondi jew li huwa attribwit għall-istituzzjoni li tirrapporta. |
| 0230– 0255 | **ENTRATI FIL-KARTA BILANĊJALI**  Din il-blokka ta’ kolonni tiġbor informazzjoni dwar entrati tal-karta bilanċjali mqassma skont segmenti (superjuri/intermedji/l-ewwel telf). |
| 0230– 0232 | **SUPERJURI** |
| 0230 | **AMMONT**  L-ammont ta’ pożizzjonijiet ta’ titolizzazzjoni superjuri kif definit fl-Artikolu 242(6) tar-Regolament (UE) 575/2013. |
| 0231 | **PUNT TA’ ATTAKKAMENT (%)**  Il-punt ta’ attakkament (%) kif imsemmi fl-Artikolu 256(1) tar-Regolament (UE) Nru 575/2013 |
| 0232 u 0252 | **CQS**  Skali tal-kwalità kreditizja (credit quality steps, CQS) kif previst għall-istituzzjonijiet li japplikaw is-SEC-ERBA (l-Artikolu 263, it-Tabelli 1 u 2 u l-Artikolu 264, it-Tabelli 3 u 4 tar-Regolament (UE) Nru 575/2013). Dawn il-kolonni għandhom ikunu rrapportati għat-tranżazzjonijiet kollha kklassifikati irrispettivament mill-approċċ applikat. |
| 0240– 0242 | **INTERMEDJU** |
| 0240 | **AMMONT**  L-ammont li għandu jiġi rrapportat jinkludi:   * il-pożizzjonijiet ta’ titolizzazzjoni intermedja kif definit fl-Artikolu 242(18) tar-Regolament (UE) 575/2013; * il-pożizzjonijiet ta’ titolizzazzjoni addizzjonali li mhumiex dawk il-pożizzjonijiet li huma definiti fl-Artikolu 242(6), (17) jew (18) tar-Regolament (UE) Nru 575/2013. |
| 0241 | **NUMRU TA’ SEGMENTI**  Numru ta’ segmenti intermedjarji. |
| 0242 | **CQS TAS-SEGMENT TAL-EWWEL TELF**  Is-CQS, kif determinat f’konformità mal-Artikolu 263, it-Tabella 2 u l-Artikolu 264, it-Tabella 3 tar-Regolament (UE) Nru 575/2013, tas-segment intermedju l-aktar subordinat. |
| 0250– 0252 | **L-EWWEL TELF** |
| 0250 | **AMMONT**  L-ammont tas-segment tal-ewwel telf kif definit fl-Artikolu 242(17) tar-Regolament (UE) 575/2013 |
| 0251 | **PUNT TA’ DISTAKKAMENT (%)**  Il-punt ta’ distakkament (%) kif imsemmi fl-Artikolu 256(2) tar-Regolament (UE) Nru 575/2013 |
| 0252 | **CQS** |
| 0254– 0255 | **SOVRAKOLLATERALIZZAZZJONI U KONTIJIET TA’ RIŻERVA FFINANZJATI**  L-Artikoli 256(3) u (4) tar-Regolament (UE) Nru 575/2013.  Ammonti ta’ kollateralizzazzjoni u kontijiet ta’ riżerva ffinanzjati li ma jissodisfawx id-definizzjoni ta’ “segment” tal-Artikolu 2(6) tar-Regolament (UE) 2017/2402, iżda meqjusa bħala segmenti għall-finijiet tal-kalkolu tal-punti ta’ attakkament u ta’ distakkament f’konformità mal-Artikolu 256(3) tar-Regolament (UE) Nru 575/2013. |
| 0254 | **AMMONT** |
| 0255 | **LI MINNU: SKONT LI MA JITĦALLASX LURA FIL-PREZZ TAX-XIRI**  L-Artikolu 2, il-punt (31) tar-Regolament (UE) Nru 2017/2402.  L-istituzzjonijiet għandhom jirrapportaw l-iskont li ma jitħallasx lura fil-prezz tax-xiri f’konformità mal-Artikolu 269a(7), tar-Regolament (UE) Nru 575/2013 fid-data tar-rapportar, li għandu jiġi aġġustat ’l isfel filwaqt li jitqies it-telf realizzat, kif indikat fit-tieni subparagrafu. Din il-kolonna għandha tiġi rapportata biss jekk il-kolonna 0040 tiġi rapportata bħala “titolizzazzjoni NPE kwalifikanti” jew “titolizzazzjoni NPE mhux kwalifikanti”, |
| 0260– 0287 | **ENTRATI U DERIVATTIVI MHUX FIL-KARTA BILANĊJALI**  Din il-blokka ta’ kolonni tiġbor informazzjoni dwar entrati li ma jidhrux fil-karta bilanċjali u derivattivi qabel il-fatturi tal-konverżjoni, imqassma skont segmenti (superjuri/intermedji/l-ewwel telf). |
| 0260-0285 | **SUPERJURI/INTERMEDJI/L-EWWEL TELF**  Hawnhekk għandhom jiġu applikati l-istess kriterji ta’ klassifikazzjoni fost is-segmenti u l-identifikazzjoni tal-punt ta’ attakkament, l-għadd ta’ segmenti u l-punt ta’ distakkament użat għal entrati fil-karta bilanċjali (ara l-istruzzjonijiet dwar il-kolonni minn 0230 sa 0252). |
| 0287 | **MARĠNI POŻITTIV SINTETIKU**  L-Artikoli 242, il-punt (20), 248(1), il-punt (e) u 256(6) tar-Regolament (UE) Nru 575/2013.  Din il-kolonna għandha tiġi rapportata biss jekk il-kolonna 0110 tiġi rapportata bħala “Oriġinatur”. |
| 0290– 0300 | **MATURITÀ** |
| 0290 | **L-EWWEL DATA TA’ TERMINAZZJONI PREVEDIBBLI**  Id-data ta’ terminazzjoni probabbli tat-titolizzazzjoni sħiħa fid-dawl tal-klawżoli kuntrattwali tagħha u l-kundizzjonijiet finanzjarji mistennija attwalment. B’mod ġenerali, tkun l-ewwel waħda li tasal mid-dati li ġejjin:  (i) id-data meta tista’ tiġi eżegwita għall-ewwel darba opzjoni clean-up call (kif definit fl-Artikolu 242(1) tar-Regolament (UE) Nru 575/2013) filwaqt li titqies il-maturità tal-iskopertura/i sottostanti kif ukoll ir-rata ta’ prepagament mistennija jew l-attivitajiet potenzjali ta’ negozjar mill-ġdid;  (ii) id-data li fiha l-oriġinatur jista’ għall-ewwel darba jeżerċita xi opzjoni eżerċitabbli oħra inkorporata fil-klawżoli kuntrattwali tat-titolizzazzjoni li jirriżultaw fit-tifdija totali tat-titolizzazzjoni.  Il-jum, ix-xahar u s-sena tal-ewwel data ta’ terminazzjoni mistennija għandhom ikunu rrapportati. Il-ġurnata eżatta għandha tiġi rrapportata fejn dik l-informazzjoni tkun disponibbli, inkella l-ewwel jum tax-xahar għandu jiġi rrapportat. |
| 0291 | **OPZJONIJIET EŻERĊITABBLI TAL-ORIĠINATUR INKLUŻI FIT-TRANŻAZZJONI**  Tip ta’ opzjoni relevanti għall-ewwel data ta’ terminazzjoni mistennija:   * Opzjoni clean-up call li tissodisfa r-rekwiżiti tal-Artikolu 244(4), il-punt (g) tar-Regolament (UE) Nru 575/2013; * Opzjoni eżerċitabbli b’antiċipu oħra; * Tip ieħor ta’ opzjoni eżerċitabbli. |
| 0300 | **DATA TA’ MATURITÀ LEGALI FINALI**  Id-data li fiha skont il-liġi jridu jitħallsu lura l-kapital u l-imgħax kollha tat-titolizzazzjoni (fuq il-bażi tad-dokumentazzjoni tat-tranżazzjoni).  Il-jum, ix-xahar u s-sena tad-data ta’ maturità finali legali għandhom ikunu rrapportati. Il-ġurnata eżatta għandha tiġi rrapportata fejn dik l-informazzjoni tkun disponibbli, inkella l-ewwel jum tax-xahar għandu jiġi rrapportat. |
| 0302– 0304 | **ENTRATI TA’ MEMORANDUM** |
| 0302 | **PUNT TA’ ATTAKKAMENT TAR-RISKJU MIBJUGĦ (%)**  L-oriġinaturi għandhom biss jirrapportaw il-punt ta’ attakkament tas-segment l-iktar subordinat mibjugħ lil partijiet terzi għal titolizzazzjonijiet tradizzjonali, jew protett minn partijiet terzi għal titolizzazzjonijiet sintetiċi. |
| 0303 | **PUNT TA’ DISTAKKAMENT TAR-RISKJU MIBJUGĦ (%)**  L-oriġinaturi biss għandhom jirrapportaw il-punt ta’ distakkament tas-segment l-aktar superjuri mibjugħ lil partijiet terzi għal titolizzazzjonijiet tradizzjonali, jew protett minn partijiet terzi għal titolizzazzjonijiet sintetiċi. |
| 0304 | **TRASFERIMENT TAR-RISKJU MITLUB MINN ISTITUZZJONI ORIĠINATRIĊI (%)**  Oriġinaturi biss għandhom jirrapportaw it-Telf Mistenni (EL) flimkien mat-Telf Mhux Mistenni (UL) tal-assi titolizzati trasferiti lil partijiet terzi bħala persentaġġ tal-EL totali flimkien mal-UL. Għandhom jiġu rapportati l-EL u l-UL tal-iskoperturi sottostanti, li mbagħad għandhom jiġu allokati permezz tal-kaskata ta’ titolizzazzjoni lis-segmenti rispettivi tat-titolizzazzjoni. Għall-banek SA, l-EL għandu jkun l-aġġustament speċifiku għar-riskju ta’ kreditu tal-assi titolizzati u l-UL għandu jkun ir-rekwiżit kapitali tal-iskoperturi titolizzati. |

3.8.4. C 14.01 – Informazzjoni dettaljata dwar it-titolizzazzjonijiet (SEC DETTALJI 2)

118. Il-formola SEC DETTALJI 2 għandha tiġi rrapportata b’mod separat għall-approċċi li ġejjin:

1) SEC-IRBA;

2) SEC-SA;

3) SEC-ERBA;

4) 1 250 %;

5) Approċċ ta’ valutazzjoni interna

6) Trattament speċifiku għal segmenti superjuri ta’ titolizzazzjonijiet NPE kwalifikanti.

|  |  |
| --- | --- |
| **Kolonni** | |
| 0010 | **KODIĊI INTERN**  Kodiċi (alfanumeriku) intern użat mill-istituzzjoni biex jidentifika t-titolizzazzjoni. Il-kodiċi intern għandu jkun assoċjat mal-identifikatur tat-tranżazzjoni ta’ titolizzazzjoni. |
| 0015 | **IDENTIFIKATUR UNIKU**  Għal titolizzazzjonijiet maħruġa fl-1 ta’ Jannar 2019 jew wara, l-istituzzjonijiet għandhom jirrapportaw l-identifikatur uniku kif definit fl-Artikolu 11(1) tar-Regolament Delegat tal-Kummissjoni (UE) 2020/1224.  L-identifikatur uniku għandu jiġi rrapportat kemm għall-pożizzjonijiet tal-oriġinatur/sponsor kif ukoll tal-investituri u mhuwiex mistenni li jinbidel skont il-livell tar-rapportar (konsolidat vs sottogruppi). Skont il-punt (a) tal-Artikolu 11(1)(a) u 11 (2) (a), il-LEI (l-ewwel entrata tal-identifikatur uniku) hija strettament definita bħala dik tal- “entità relatriċi” kif definita fl-Artikolu 7(2) tar-Regolament (UE) 2017/2402. F’xi każijiet, l-istituzzjoni li tirrapporta l-mudelli COREP u l- “entità relatriċi” (eż. jekk tkun l-oriġinatur jew l-isponsor), f’xi każijiet le. Skont l-Artikolu 11(3) tar-Regolament Delegat tal-Kummissjoni (UE) 2020/1224), l-identifikatur uniku ma jistax jiġi emendat mill-entità relatriċi, li jimplika li ma jistgħux jiġu emendati għall-fini tar-rapportar fil-mudelli COREP. |
| 0020 | **IDENTIFIKATUR TAT-TITOLIZZAZZJONI**  Kodiċi użat għar-reġistrazzjoni legali tal-pożizzjoni ta’ titolizzazzjoni, jew tranżazzjoni fil-każ ta’ diversi pożizzjonijiet li jistgħu jiġu rrapportati fl-istess ringiela, jew, jekk mhux disponibbli, l-isem li bih il-pożizzjoni ta’ titolizzazzjoni jew it-tranżazzjoni tkun magħrufa fis-suq, jew fi ħdan l-istituzzjoni fil-każ ta’ titolizzazzjoni interna jew privata. Fejn in-Numru Internazzjonali għall-Identifikazzjoni tat-Titoli -ISIN- ikun disponibbli (jiġifieri għal tranżazzjonijiet pubbliċi), f’din il-kolonna għandhom ikunu rrapportati l-karattri li huma komuni għas-segmenti kollha tat-titolizzazzjoni. |
| 0310– 0400 | **POŻIZZJONIJIET TA’ TITOLIZZAZZJONI: SKOPERTURA ORIĠINARJA QABEL IL-FATTURI TA’ KONVERŻJONI**  Din il-blokka ta’ kolonni tiġbor informazzjoni dwar il-pożizzjonijiet ta’ titolizzazzjoni mqassma skont pożizzjonijiet tal-karta bilanċjali/barra l-karta bilanċjali u s-segmenti (superjuri/intermedji/tal-ewwel telf) fid-data tar-rapportar. |
| 0310– 0330 | **ENTRATI FIL-KARTA BILANĊJALI**  Hawnhekk għandhom jiġu applikati l-istess kriterji ta’ klassifikazzjoni għas-segmenti użati għall-kolonni 0230, 0240 u 0250 tal-formola C 14.00. |
| 0340– 0362 | **ENTRATI U DERIVATTIVI MHUX FIL-KARTA BILANĊJALI**  Hawnhekk għandhom jiġu applikati l-istess kriterji ta’ klassifikazzjoni għas-segmenti użati għall-kolonni minn 0260 sa 0287 tal-formola C 14.00. |
| 0351 u 0361 | **RW KORRISPONDENTI GĦALL-FORNITUR / GĦALL-ISTRUMENT TA’ PROTEZZJONI**  % tal-RW tal-garanti eliġibbli jew % tal-RW tal-istrument korrispondenti li jipprovdi protezzjoni tal-kreditu f’konformità mal-Artikolu 249 tar-Regolament (UE) Nru 575/2013. |
| 0362 | **MARĠNI POŻITTIV SINTETIKU**  L-Artikoli 242(20), 248(1), il-punt (e) u 256(6) tar-Regolament (UE) Nru 575/2013.  Din il-kolonna għandha tiġi rapportata biss jekk il-kolonna 0110 tiġi rapportata bħala “Oriġinatur”. |
| 0370– 0400 | **ENTRATI FIL-MEMORANDUM: FATTURI TA’ QABEL IL-KONVERŻJONI TAL-ENTRATI U DERIVATTIVI LI MA JIDHRUX FIL-KARTA BILANĊJALI**  Din il-blokka ta’ kolonni tiġbor aktar informazzjoni dwar it-total tal-entrati barra l-karta bilanċjali u d-derivattivi (li diġà huma rrapportati skont diżaggregazzjoni differenti fil-kolonni 0340-0361). |
| 0370 | **SOSTITUTI TAL-KREDITU DIRETTI (DCS)**  Din il-kolonna tapplika għal dawk il-pożizzjonijiet ta’ titolizzazzjoni miżmuma mill-oriġinatur u ggarantiti b’sostituti tal-kreditu diretti (DCS).  F’konformità mal-Anness I tar-Regolament (UE) Nru 575/2013, l-entrati li ma jidhrux fil-karta bilanċjali ta’ riskju sħiħ li ġejjin għandhom jitqiesu bħala DCS:  *Garanziji li għandhom il-karattru ta’ sostituti ta’ kreditu.*  *Ittri ta’ kreditu irrevokabbli pendenti li jkollhom il-karattru ta’ sostituti ta’ kreditu.* |
| 0380 | **IRS/CRS**  IRS tfisser Swaps tar-Rati tal-Imgħax, filwaqt li CRS tfisser Swaps tar-Rati tal-Muniti. Dawk id-derivattivi huma elenkati fl-Anness II tar-Regolament (UE) Nru 575/2013. |
| 0390 | **FAĊILITAJIET TA’ LIKWIDITÀ**  Faċilitajiet ta’ likwidità (liquidity facilities, LF) kif definit fl-Artikolu 242(3) tar-Regolament (UE) 575/2013. |
| 0400 | **OĦRAJN**  Entrati li jifdal li ma jidhrux fil-karta bilanċjali. |
| 0411 | **VALUR TAL-ISKOPERTURA**  Din l-informazzjoni hija relatata mill-qrib mal-kolonna 0180 fil-formola CR SEC. |
| 0420 | **(-) VALUR TAL-ISKOPERTURA MNAQQAS MILL-FONDI PROPRJI**  Din l-informazzjoni hija relatata mill-qrib mal-kolonna 0190 fil-formola CR SEC.  F’din il-kolonna għandha tiġi rrapportata ċifra negattiva. |
| 0430 | **TOTAL TAL-AMMONT TAL-ISKOPERTURA PONDERAT GĦAR-RISKJU QABEL IL-LIMITU MASSIMU**  Din il-kolonna tiġbor informazzjoni dwar l-ammont tal-iskopertura ponderat għar-riskju qabel il-limitu massimu applikabbli għall-pożizzjonijiet ta’ titolizzazzjoni kkalkulat f’konformità mal-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013.    Fil-każ tat-titolizzazzjonijiet fil-portafoll tan-negozjar, għandu jiġi rrapportat li ġej:   * il-RWEA dwar ir-riskju speċifiku, iddeterminat bħala 12,5 darbiet ir-rekwiżit ta’ fondi proprji kif irrapportat fil-kolonna 0570 tal-MKR SA SEC, jew il-kolonni 0410 u 0420 (rilevanti għar-rekwiżit ta’ fondi proprji) ta’ MKR SA CTP, rispettivament, fejn l-istituzzjoni tapplika l-Approċċ Simplifikat ta’ Standardizzazzjoni għar-riskju tas-suq, * is-somma tal-valur assolut tas-sensittivitajiet ponderati kollha tat-titolizzazzjoni għall-fatturi tar-riskju, kif iddeterminata għall-finijiet tal-kalkolu tar-rekwiżiti ta’ fondi proprji għar-riskju ta’ firxiet tal-kreditu għal titolizzazzjonijiet mhux inklużi fl-ACTP, jew ir-riskju ta’ firxiet tal-kreditu għal titolizzazzjonijiet fl-ACTP, fejn l-istituzzjoni tapplika l-ASA jew l-AIMA. |
| 0431 | **(-) TNAQQIS MINĦABBA L-LIMITU TAL-PIŻ TAR-RISKJU**  L-Artikoli 267 u 269a tar-Regolament (UE) Nru 575/2013 |
| 0432 | **(-) TNAQQIS MINĦABBA L-LIMITU ĠENERALI**  L-Artikoli 268 u 269a tar-Regolament (UE) Nru 575/2013 |
| 0440 | **TOTAL TAL-AMMONT TAL-ISKOPERTURA PONDERAT GĦAR-RISKJU WARA L-LIMITU MASSIMU**  Din il-kolonna tiġbor informazzjoni dwar l-ammont tal-iskopertura ponderat għar-riskju wara l-limitu massimu applikabbli għall-pożizzjonijiet ta’ titolizzazzjoni kkalkulat f’konformità mal-Parti, it-Titolu II, il-Kapitolu 5, it-Taqsima 3 tar-Regolament (UE) Nru 575/2013.  Fil-każ tat-titolizzazzjonijiet fil-portafoll tan-negozjar, għandu jiġi rrapportat li ġej:   * il-RWEA dwar ir-riskju speċifiku, iddeterminat bħala 12,5 darbiet ir-rekwiżit ta’ fondi proprji kif irrapportat fil-kolonna 0570 tal-MKR SA SEC, jew il-kolonni 0410 u 0420 (rilevanti għar-rekwiżit ta’ fondi proprji) ta’ MKR SA CTP, rispettivament, fejn l-istituzzjoni tapplika l-Approċċ Simplifikat ta’ Standardizzazzjoni għar-riskju tas-suq, * is-somma tal-valur assolut tas-sensittivitajiet ponderati kollha tat-titolizzazzjoni għall-fatturi tar-riskju, kif iddeterminata għall-finijiet tal-kalkolu tar-rekwiżiti ta’ fondi proprji għar-riskju ta’ firxiet tal-kreditu għal titolizzazzjonijiet mhux inklużi fl-ACTP, jew ir-riskju ta’ firxiet tal-kreditu għal titolizzazzjonijiet fl-ACTP, fejn l-istituzzjoni tapplika l-ASA jew l-AIMA. |
| 0441– 0444 | **MINIMU TAL-OUTPUT S-TREA**  Għall-istituzzjonijiet soġġetti għall-minimu tal-output skont l-Artikolu 92(3) tar-Regolament (UE) Nru 575/2013, l-ammont totali standardizzat tal-iskopertura għar-riskju (S-TREA) ikkalkolat f’konformità mal-Artikolu 92(5). |
| 0441 | **QABEL IL-LIMITU**  TREA qabel il-limitu massimu applikabbli għall-pożizzjonijiet ta’ titolizzazzjoni kkalkulat f’konformità mal-Parti Tlieta, it-Titolu II, il-Kapitolu 5, it-Taqsima 3 tar-Regolament (UE) Nru 575/2013.    Fil-każ tat-titolizzazzjonijiet fil-portafoll tan-negozjar, għandu jiġi rrapportat li ġej:   * il-RWEA dwar ir-riskju speċifiku, iddeterminat bħala 12,5 darbiet ir-rekwiżit ta’ fondi proprji kif irrapportat fil-kolonna 0570 tal-MKR SA SEC, jew il-kolonni 0410 u 0420 (rilevanti għar-rekwiżit ta’ fondi proprji) ta’ MKR SA CTP, rispettivament, fejn l-istituzzjoni tapplika l-Approċċ Simplifikat ta’ Standardizzazzjoni għar-riskju tas-suq, * is-somma tal-valur assolut tas-sensittivitajiet ponderati kollha tat-titolizzazzjoni għall-fatturi tar-riskju, kif iddeterminata għall-finijiet tal-kalkolu tar-rekwiżiti ta’ fondi proprji għar-riskju ta’ firxiet tal-kreditu għal titolizzazzjonijiet mhux inklużi fl-ACTP, jew ir-riskju ta’ firxiet tal-kreditu għal titolizzazzjonijiet fl-ACTP, fejn l-istituzzjoni tapplika l-ASA.  |  | | --- | | **Test ta’ spjegazzjoni għal finijiet ta’ konsultazzjoni**  Għal raġunijiet ta’ sempliċità, u minkejja l-fatt li mhux se jirrifletti d-differenzi bejn il-kalkolu tal-S-TREA u l-U-TREA (ara l-kolonni l-ġodda hawn taħt), iż-żewġ istituzzjonijiet li japplikaw l-ASA u l-istituzzjonijiet li japplikaw l-AIMA huma mitluba sempliċiment jirrapportaw is-somma tas-sensittivitajiet ponderati ddeterminati abbażi tal-SBM għar-riskju ta’ firxiet tal-kreditu tat-titolizzazzjoni. Minħabba r-regoli dwar il-minimu tal-output, kemm l-istituzzjonijiet tal-ASA kif ukoll tal-AIMA huma mistennija li jkollhom dan il-valur disponibbli mingħajr sforz addizzjonali. | |
| 0442 | **(-) TNAQQIS MINĦABBA L-LIMITU TAL-PIŻ TAR-RISKJU**  Tnaqqis ta’ S-TREA minħabba l-limitu massimu tal-piż tar-riskju f’konformità mal-Artikoli 267 u 269a tar-Regolament (UE) Nru 575/2013. |
| 0443 | **(-) TNAQQIS MINĦABBA L-LIMITU ĠENERALI**  Tnaqqis ta’ S-TREA minħabba l-limitu ġenerali tar-riskju f’konformità mal-Artikoli 268 u 269a tar-Regolament (UE) Nru 575/2013. |
| 0444 | **WARA L-LIMITU**  Din il-kolonna tiġbor informazzjoni dwar l-S-TREA wara l-limitu massimu applikabbli għall-pożizzjonijiet ta’ titolizzazzjoni kkalkulat f’konformità mal-Parti, it-Titolu II, il-Kapitolu 5, it-Taqsima 3 tar-Regolament (UE) Nru 575/2013.  Fil-każ tat-titolizzazzjonijiet fil-portafoll tan-negozjar, għandu jiġi rrapportat li ġej:   * il-RWEA dwar ir-riskju speċifiku, iddeterminat bħala 12,5 darbiet ir-rekwiżit ta’ fondi proprji kif irrapportat fil-kolonna 0570 tal-MKR SA SEC, jew il-kolonni 0410 u 0420 (rilevanti għar-rekwiżit ta’ fondi proprji) ta’ MKR SA CTP, rispettivament, fejn l-istituzzjoni tapplika l-Approċċ Simplifikat ta’ Standardizzazzjoni għar-riskju tas-suq, * is-somma tal-valur assolut tas-sensittivitajiet ponderati kollha tat-titolizzazzjoni għall-fatturi tar-riskju, kif iddeterminata għall-finijiet tal-kalkolu tar-rekwiżiti ta’ fondi proprji għar-riskju ta’ firxiet tal-kreditu għal titolizzazzjonijiet mhux inklużi fl-ACTP, jew ir-riskju ta’ firxiet tal-kreditu għal titolizzazzjonijiet fl-ACTP, fejn l-istituzzjoni tapplika l-ASA. |
| 0447-04xx | **ENTRATI TA’ MEMORANDUM** |
| 0447 | **L-AMMONT TA’ SKOPERTURA PONDERATA GĦAR-RISKJU SKONT SEC-ERBA**  L-Artikoli 263 u 264 tar-Regolament (UE) Nru 575/2013. Din il-kolonna għandha tiġi rrapportata biss għal tranżazzjonijiet ikklassifikati qabel il-limitu massimu u ma għandhiex tiġi rrapportata għal tranżazzjonijiet taħt SEC-ERBA. |
| 0448 | **AMMONT TA’ SKOPERTURA PONDERATA GĦAR-RISKJU SKONT L-SEC-SA**  L-Artikoli 261 u 262 tar-Regolament (UE) Nru 575/2013. Din il-kolonna għandha tiġi rrapportata qabel il-limitu massimu u ma għandhiex tiġi rrapportata għal tranżazzjonijiet taħt SEC-SA. |
| 0451– 0453 | **MINIMU TAL-OUTPUT: RWEA RELATAT MAL-IMPATT TAL-APPLIKAZZJONI TAL-ARTIKOLU 465(7) TAR-REGOLAMENT (UE) NRU 575/2013**  Id-differenza bejn l-ammont ta’ RWEA mingħajr l-applikazzjoni tad-dispożizzjonijiet tranżizzjonali u l-ammont ta’ RWEA bl-applikazzjoni tad-dispożizzjonijiet tranżizzjonali għandu jiġi rraporatat għal kull wieħed mit-tliet approċċi: SEC-IRBA, approċċ ta’ valutazzjoni interna u trattament speċifiku ta’ segmenti superjuri f’titolizzazzjonijiet SPE kwalifikanti. |
| 0450– 0470 | **POŻIZZJONIJIET TA’ TITOLIZZAZZJONI - PORTAFOLL TAN-NEGOZJAR** |
| 0500 | **CTP JEW MHUX CTP?**  L-istituzzjonijiet għandhom jirrapportaw waħda mis-segwenti:  “CTP” - Portafolli ta’ Negozjar ta’ Korrelazzjoni (Correlation Trading Portfolio);  “Mhux CTP”. |

1. Ir-Regolament (UE) 2017/2402 tal-Parlament Ewropew u tal-Kunsill tat-12 ta’ Diċembru 2017 li jistabbilixxi qafas ġenerali għat-titolizzazzjoni u li joħloq qafas speċifiku għal titolizzazzjoni sempliċi, trasparenti u standardizzata, u li jemenda d-Direttivi 2009/65/KE, 2009/138/KE u 2011/61/UE u r-Regolamenti (KE) Nru 1060/2009 u (UE) Nru 648/2012 (ĠU L 347, 28.12.2017, p. 35). [↑](#footnote-ref-1)
2. “Istituzzjonijiet awtonomi” la huma parti minn grupp, u lanqas jikkonsolidaw lilhom infushom fl-istess pajjiż fejn huma soġġetti għal rekwiżiti ta’ fondi proprji. [↑](#footnote-ref-2)